Maxkamad Ku Taalla Dalka Ingiriiska Oo Jabuuti Ku Amartay In Aanay Ka Bixin Heshiiskii Ay La Gashay Dp-World | Berberatoday.com\nMaxkamad Ku Taalla Dalka Ingiriiska Oo Jabuuti Ku Amartay In Aanay Ka Bixin Heshiiskii Ay La Gashay Dp-World\nUK(Berberatoday.com)-Maxkamadda sare ee England Iyo Wales ayaa go’aan ay ka soo saartay khilaafka u dhexeeya Jabuuti iyo Dp-World, waxay ku amartay hay’adda marsooyinka dalka Jabuuti inay joojiso inay ka baxdo heshiiskii hore u dhexeeyey shirkadda DP World.\nMaxkamadda sare ee England iyo Wales ayaa waxa kale oo ay ka hor istaagtay hay’adda marsooyinka Jabuuti in ay erido Agaasimeyaasha terminalka kontaynarrada ee Dooraale.\nMaxkamaddu waxaanay ku amartay hay’adda marsooyinka Jabuuti ee magaceeda loo soo gaabiyo PDSA in aanay wax faro-gelin ah ku samayn maamulka terminalka kontaynarrada ee Dooraale ilaa iyo amar dheeraad ah uu maxkamadda ka soo baxo, amase maxkamadda dhexdhexaadinta ee fadhigeedu yahay London ay xal ka gaadho khilaafkani.\nHay’adda marsooyinka Jabuuti waxa inteeda badan leh xukuumadda Jabuuti, qofka madaxda ka ahina waa guddoomiyaha maamulka dekedaha iyo aagagga ganacsiga xorta ah ee Jabuuti.\nSaamiyada laga tirada badan yahay ee PDSA waxa leh China Merchants oo fadhigoodu yahay Hong Kong.\nAmarka maxkamadda sare ayaa daba socda ka dib markii PDSA ay joojisay heshiiskii ay shuraakada kula aheyd DP World, iyo qabashada shirka aan caadiga aheyn ee ay isugu yeedhay hay’adda marsooyinka Jabuuti (PDSA) 9ka bishan Sagaalaad ee 2018, si loo beddelo Agaasimeyaashii ay usoo magacawday shirkadda DP-World Terminalka Kontaynarrada Dooraale oo ay labada dhinac shuraakada ku ahaayeen.\nDhinaca kalena, Guddoomiyaha dekedaha iyo goobaha canshuuraha ka caaggan ee dalka Jabuuti, Abuubakar Cumar Xaddi, ayaa waxa uu hore ugu gacan saydhay go’aankii maxkamadda dhexdhexaadinta ka soo baxay, isagoo sheegay in aanu wax saamayn ah ku yeelan doonin shaqada Terminalka Kontaynarrada ee Dekeda Dooraale.\nUgu dambayntiina, waxa xusid mudan in Maxkamaddu hay’adda Marsooyinka dalka Jabuuti u qabatay in ilaa 14ka bishan sagaalaad ee 2018 in difaaceeda ay maxkamadda la hor tegto, markaasi oo dhegaysi kale loo fadhiisan doono.\nWaa markii saddexaad ee ay maxkamaddi go’aan ka soo saarto khilaafka u dhexeeya dalka Jabuuti iyo Dp-world.


Home Wararka Ciidamada DF oo howllo Amaansugis ah ka Sameeyey Muqdisho\nCiidamada DF oo howllo Amaansugis ah ka Sameeyey Muqdisho\nXog ayaa lagaa helayaa maanta howlgallo ay xalay ciidamada Booliska Soomaaliya ay ka sameeyeen qeybo ka mid ah degmada Warta Nabadda ee gobolka Banaadir, kaas oo lagu xaqiijinayey ammaanka.\nHowlgalka oo ahaa mid qorsheysan ayaa waxaa laga sameeyey xaafado dhowr ah oo ka tirsan degmadaasi, waxaana horkacayey taliyaha saldhigga, Cabdullahi Xasan Cali.\nUjeedka howlgalka ayaa ahaa mid ka dhan ah kooxaha ciyaal weerarada ee inta badan dhibaatooyinka ka geysta gudaha magaalada Muqdisho.\nSida uu sheegay taliyaha baaritaanadan ayaa waxaa lagu soo qab-qabtay tiro dad ah oo u badan dhalinyaro, kuwaas oo la’isugu geeyey hal goob, halkaas oo uu kula hadlay taliyuhu.\nNaftaada bad-baadi, annaga na bad-baadi, deegaanka bad-baadi, ha noqon caasi waalideyn intaas ayaa noo ballan ah,” ayuu yiri taliyaha Booliska Warta Nabadda.\nSidoo kale wuxuu intaasi kusii daray in howlgalkan uu qayb ka ahaa ka hortagga kooxaha burcadda ee xilliyada habeenkii ah dhaca u geysta dadka shacabka ah.\nUgu dambeyn wuxuu farriin u diray shacabka ku dhaqan degmada Warta Nabadda ee go wuxuuna ka dalbaday inay la shaqeeyaan ciidamada ammaanka Soomaaliya.\nShacabka haddii aysan ciidanka la shaqeyn ma jirto wax nabad ah oo la sugi karo.\nPrevious articleMadaxweyne Xasan Shiikh “Isbadal ayaan ku samaynayaa Hay’addaha Amniga”\nNext articleBoobka Dhulka oo aad uga socda Muqdisho kahor inta aanu XASAN xilka la wareegin\nMuqdisho Waxaa Caawa Hardan Iyo Kala jiidasho loogu jiraa Wasaaradaha Muhiimka ah.\nPuntland oo xukuno kala duwan ku riday dhalinyaro ka ganacsata mandooriyaha\nHeshiis dhex maray Madaxweyne Cali Guudlaawe iyo Odayaasha Beesha Xawaadle


Mareykanka oo maraakiibtiisa mareysa Somaliya saari doono Ilaalo hubeysan – SBC\nMareykanka oo maraakiibtiisa mareysa Somaliya saari doono Ilaalo hubeysan\nAqalka Wakiilada dalka Mareykanka ayaa meel mariyay qorshe ogolaanaya in ciidamada ilaalada badda ee Mareykanka qaarkood la saari doono maraakiibta iyo gadiid badeedka ay la socdaan shaqaalaha u dhashay wadanka Mareykanka si ay uga hortagaan weerara Burcad badeeda Soomaalida.\nSharciga ay soo saareen Aqalka Wakiilada Dalka mareykanka ayaa ciidamadan u ogolaana inay ka hortagaan weerarkasta oo Burcad badeeda Soomaalida ku qabsada Xeebaha u dhow Soomaaliya inay la dagaalamaan oo ay iska dhiciyaan.\nQorshahan lagu saarayo ciidamada maraakiibta Mareykanka ayaa waxaa uu imanayaa xilli walaaca laga qabo burcad badeeda soomaalida uu sii kordhayo iyadoo mareykanka uu walaac daran ka muujiyay beegsiga gadiidka wada gargaarka oo ay burcada baddu ku beegsanayaan Xeebaha u dhow dalka Soomaaliya.\nSarkaal ka mid ah saraakiisha Mareykanka ee dhinaca badda ayaa waxaa uu sheegay in burcad badeeda soomaalida xilligan ay sii laba jibaareen goobaha ay ku weeraran gadiid badeedka Maraya Goob ka baxsan xeebaha Soomaaliya isaga oo xusay inay burcadu iminka gadiidka ka soo qafaashaan dalalka xuduudaha Xeebahooda.\nWarka dowlada mareykanka ee ku aadan in maraakiibta dalkiisa la saari doono ciidamo hubeysan waxaa uu ku soo beegmayaa xilli dowlada Ingiriiska ay sheegtay inay sidoo kale maraakiibta dalkeeda saareyso ilaalo ka dhicisa Burcad badeeda Soomaalida.


Farmaajo oo kulan deg deg ah isugu yeerey madaxda Galmudug [AKHRI]\nMUQDISHO - Kadib markii khilaafka u dhexeeya madaxda maamulka Galmudug cirka isku shareerey ayaa qoraal xafiiska Madaxweynaha Soomaaliya kasoo baxay lagu sheegey inuu kulan deg deg ah la isugu yeerey dhinacyadaan muransan.\nDowlada Federalaka ah ayaa lagu eedeynayaa iney dhinac ka tahay khilaafkaan oo yimid markii madaxda maamulada kulan Kismaayo ka dhacey xiriirka ugu jareen Villa Soomaaliya.\nMadaxweyne ku xigeenka Galmudug iyo gudoomiyaha Barlamanka ayaa xilka laga qaadey kadib markii Xildhibanada maamulkaas oo fadhigoodu yahay magaalo madaxda mooshin ka keeneen.\nGudoomiyaha Barlamanka ayaa waxaa isku beel hoose yihiin RW Khayre halka Madaxweyne ku xigeenkaas maamulkaas is xigaan Madaxweyne Farmaajo.\nDhinaca kale waxaa booqasho ku jooga xarumaha maamulada xildhibaano ka socda aqalka sare ee Barlamanka Federaalka Soomaaliya kuwasoo xog ururin u jooga deganadaas.\nMadaxweynaha Soomaaliya ayaa horey kulan isugu yeerey maalin kadib markii xiriirka u jareen madaxda maamulada balse arinkaas ayay qaadaceen iyagoo shuruudo ku xirey kulan dhexmara labada dhinac.\nHoos ka akhri Warsaxafadeedka Madaxweyne Farmaajo


MUQDISHO, Soomaaliya - In ka badan 20 xubnood oo isugu jira Askar iyo saraakiil ka tirsan Booliska Soomaaliya ayaa Xabsi ku yaala Muqdisho, kadib musuq-maasuq iyo amar diido uu kusoo eedeeyay xafiiska xeer-ilaaliyaha guud ee Qaranka.\nTaliye ku xigeenka Hay’adda Dambi baarista ee CID-da, Bishaar Abshir Geedi ayaa wuxuu carabka ku dhuftay in xubnaha la xiray lasoo taagi doono maxkamad kahor inta aanan la marsiinin baaritaan dheeri ah oo ku saabsan dambiga loo haysto.\n"Hay'adda Dambi baarista Soomaaliyeed waxay gacanta ku haystaa kiiska 28 Askari Boolis ah oo ay ku jiraan Saraakiil oo loo heysto Eedeymo la xariira Musuq maasuq iyo Amar diido. Baaritaanno kadib maxkamada ayaa la horgayn doonaa," ayuu yiri Geedi.\nXariga saraakiishaan ayaa wuxuu kusoo beegmayaa xili xabsiyadda dowladda ay ku jiraan waqti xaadirkaan xubno kale oo loo haysto musuq-maasuq, kuwaasoo aanan wali cadaaladda la horgaynin, lamana ogga sababata arrintaasi dhalisay.\nMadaxda dowladda gaara ahaan Ra'iisul Wasaaraha dalka Xasan Cali Khayre ayaa mar sii horeysay wacad ku maray in xukuumadiisa ay gacan-bir ah ay ku qaban doonto cid walba oo musuq-maasuq lagu soo eedeeyo, isaga oo udigay Wasiiradiisa.\nHanti-dhowrka Qaranka mudane Afgooye ayaa dhankiisa ku goodiyay in olalaha la dagaalanka musuq-maasuqa oo ay wado dowladda hadda jirta uu "saameyn ku yeelan doono" xafiiska Madaxwaynaha dalka iyo waliba kan Ra'iisul Wasaare Khayre.\nTaliska ciidanka Booliska Soomaaliyeed wali war rasmi ah kama uusan soo saarin warka kasoo yeeray hogaanka Dambi-baarista Qaranka ee ku aadan in Askar iyo Saraakiil Boolis ah wax isdabamarin lagu soo eedeeyay, islamarkaana xabsi loo dhigay.\nWasiirka amniga ayaa sheegay in weerarka Al-Shabaab uu ahaa mid xarunta Otto Otto...


Saraakiil Shabaab u qaabilsaneyd Qaraxyada oo Duqeyn lagu dilay | Dhacdo\nHome Wararka Maanta Saraakiil Shabaab u qaabilsaneyd Qaraxyada oo Duqeyn lagu dilay\nSaraakiil Shabaab u qaabilsaneyd Qaraxyada oo Duqeyn lagu dilay\nTaliska ciidamada Mareykanka ee Africa (AFRICOM) ayaa shaaca ka qaaday inay laba duqeyn ka fuliyeen magaalada Jilib maanta, kuwaas oo lala beegsaday khubaro Al-Shabaab u qaabilsaneyd qaraxyada.\nQoraal kasoo baxay AFRICOM ayaa lagu sheegay in qiimeyn horudhac ah ay muujineyso in duqeymahaas laga dilay argagixiso lagu yaqaanay inay kaalin muhiim ah ka cayaaraan soo saarka walxaha qarxa ee Al-Shabaab, oo ay ku jiraan kuwa lagu xiro baabuurta.\nWaxaa sidoo kale qoraalkaas lagu sheegay in qiimeynta horudhaca ah aysan muujin wax khasaare ah oo gaaray dadka shacabka.\n“Weerarkan wuxuu cadowga u caddeynayaa inaan garab taagannahay saaxibadeena islamarkaana aan si xooggan u difaaci doono nafteena iyo saaxiibadeena inta lagu guda jiray dib u meeleynta [ciidamada iyo howlgallada mustaqbalka,” waxaa sidaas yiri Gen. Dagvin Anderson oo ah taliyaha qeybta Quartz ee AFRICOM.\nTaliyaha AFRICOM Stephen Townsend ayaa sheegay inay sii wadi doonaan inay cadaadi saaraan Al-Shabaab, oo uu sheegay “in arbushaad ku hayaan amniga Soomaaliya, una baahan yihiin in la xakameeyo oo la wiiqo.”\nWeerarka ayaa imanaya ayada oo dhowaan madaxweynaha Mareykanka Donald Trump uu amray in inta badan 700 askari ee Mareykanka ka jooga Soomaaliya laga soo saaro, kahor inta uusan xilka ka degin 20-ka Janaayo 2021.\nPrevious articleGolaha Wasiirrada oo ansixiyey Guddiga Maamulka Saadaasha Hawada Soomaaliya\nNext articleRW Rooble oo gaaray Magaalada Garoowe (SAWIRRO)


Wararka Maanta: Isniin, Feb 11, 2013-Faahfaahin dheeraad ah oo ku saabsan Weerarkii Ismaadinta ahaa ee saaka ka dhacay Magaalada Gaalkacayo\nG/sare Jaamac Maxamed Axmed oo ah taliyaha Booliska Puntland ee gobolka Mudug ayaa goor dhow warbaahinta kula hadlay gudaha Isbitaalka GMC, halkaas oo la dhigey dadkii qaraxa ku dhaawacmay.\nWuxuuna sheegay in dadka dhaawacmay ay wadartoodu tahay 14, wuxuuna intaas raaciyey in 9 kamid ahi ay yihiin askar, halka 5ta qof ee kale ay yihiin dad rayid ah oo xiligii uu qaraxu dhacayey goobta ka agdhowaa.\n"Waxaa qaraxa sameeyey gaari uu hal qof wato meel 100 mitir u jirta saldhigga, markii uu taliyuhu isteeshinka soo gelayey ayaa qaraxa lala beegsaday, dhaawaca ciidanku waa 9 rayidku waa 5 qof, islaan weyn ayaa liidata sida la ii sheegay" G/sare Jaamac Maxamed ayaa war-fidiyeenada u sheegay.\nUgu danbeyntii, wuxuu taliyuhu xusay in dadka dhaawaca ah uu ku jiro Gen. Muxiyadiin oo isagu ahaa bartilmaameedka qaraxa, islamarkaana uu qabo dhaawac fudud halka ay dhimashadu ilaa iyo hadda tahay hal qof, kasoo ah qofkii weerarka fuliyey.\nDhinaca kale barta Twitterka ee xarakada Al-shabaab ayaa lagu baahiyey in weerarkii ismiidaaminta ahaa ee saaka magaalada Gaalkacayo ka dhacay ay mas'uuliyaddiisa leedahay xarakada Al-shabaab.\n"Mujaahidiintu waxay maanta howgal ismiidaamin ah ka fuliyeen Gaalkacayo, wuxuuna bartilmaameedku ahaa saraakiil sare oo ka tirsan Puntland. Ugu yaraan 6 ka tirsanaa ciidamada murtadiina ayaa la xaqiijiyey in ay ku dhinteen 9 kalena way ku dhaawacmeen," sidaas waxa lagu daabacay bogga Twitterka ee Al-shabaab.\nQaraxa saaka Gaalkacayo ka dhacay oo ahaa mid aad u xooggan, wuxuu kusoo aadayaa xilli todobaadkii u danbeeyey ay ciidamada ammaanku magaalada ka sameeyeen howgallo ballaaran oo lagu soo qaqabtay dad 200 kor u dhaafaya.


6 tirtire xogta Android ugu wanaagsan ee lagu caawiyo in aad loo ilaaliyo xogta shakhsiga ah\nArrinta ah xogta u korayo mahad muhiim ay kor u kaceen tirada dambiilayaasha internetka in ay isku dubaridi xubno xogta muhiimka ah si ay u fuliyaan weeraro. Dabcan haddii aad raadinayso in ay iska iibiso casriga ah, ka dibna aad eegto in la masaxo macluumaad muhiim ah si ay u ilaaliyaan gaarka ah. Waxa kale oo laga yaabaa in aad dooneyso in aad tirtirto xogta shakhsiga ah xataa marka aad weli milkiilaha telefoonka. Hawsha ugu weyn oo keliya la tirtiro xogta ama sameeyo dib warshad default ah waa in qaar ka mid ah dadka smart isticmaali kartaa qaar ka mid ah software kabashada xogta si ay u helaan macluumaad la micno ah in aad fiican oo isticmaalaya codsiga tirtire xogta si aad u hesho tan waxan samaysay. In qoraalkan, waxaan fiirin doonaa halka 6 of tirtirayaasha ugu fiican in uu samayn doono sixir aad u.\nWondershare SafeEraser waa qalab weyn kaas oo awood kuu ay u tirtiri wax walba oo ku saabsan telefoonka Android ama kiniin. Wax walba waa recoverable duwan celinta goob warshad. Wondershare SafeEraser waa qalab ku haboon Android "masixi" Codsiga loogu talagalay in si joogto ah tirtiro dhammaan macluumaadka shakhsinimo oo ka qalab US isticmaalaya Creech Military-ka qoraal technology moodo xogta unrecoverable; soo laabtay qalabka si ah "Suuliyada nadiif ah" gobolka ka hor inta aadan iibin, deeqdo ama u ganacsadaan.\nWaxay kaa caawin karaan inaad masixi dhammaan macluumaadka qalabka Android si buuxda oo aan dib u soo celinta.\nWaxay bixisaa version ah tijaabo lacag la'aan ah.\nTaageerada android 2.1 si ay Android 6.0.\nUser-friendly interface; tirtiro xogta gudahood saddex tallaabo.\nTani waa codsi kale oo kordhiyey tiro balaadhan oo ah muuqaalada dhan isku dhafan ee codsigan hal. Sida magacaba ka muuqata, app waxaa si fiican u yaqaan sida kaaliye android iyo macruufka mobile laakiin sidoo kale waa u qalantaa aqoonsiga ay awoodi karto in tirtiro algorithms xogta. Dhab ahaantii, app desktop waxa uu helay in ay muran la'aan mid ka mid ah kuwa ugu fiican marka ay timaado muuqaalada aasaasiga in design muhiimka ah ay. Mid ka mid ah dhinaca design ugu rafcaanka waa shaqeynayaan in xogta tirtiro labada dhufto ee android iyo macruufka ee Mac iyo Windows. Tani waa in ay tusinayaan in sida user ah, isagoo aalad waa in ka badan oo ay ku dhinteen in ka badan hal shimbir dhagax la tuuro hal.\nXogta tirtiro oo dhex algorithms iskaanka qoto dheer\nWaxaa si fiican u la shaqaysaa dhammaan hababka file\nTaageerada Mac iyo Windows\nTani waa codsi kale desktop qabow leh dano u hagaagsan phone buuxa iyo ammaanka siinaya dadka isticmaala lacagta caymiska ay xogta smart shaqeynta tirtiro. Si kastaba ha ahaatee, app wuxuu la iman doonaa version lacag la'aan ah siinaya fursad ay ku soo dejin iyo qiimeyn functionalities ammaanka iyo maamulka telefoonka lacag la'aanta ah ee aad. Marka la eego fudud, tani waa software ah oo higsanaya in uu siiyo ugu wanaagsan ee xal ammaanka xogta dadka isticmaala ay.\nWaxa uu leeyahay interface user fiican\nWaxaa fiican in muuqaalada maamulka phone\nWaa yara pricy\nTani waa mid ka app weyn in macaashal fasalka bixinta hawlaha ammaanka si android dadka isticmaala telefoonka, waxaa weeye, app la ma aha oo kaliya loogu talagalay in lagu tirtiro xogta laakiin waxaa sidoo kale been abuur in la siiyo xal oodhan in barnaamijyadooda badan ma ay samayn. La hadal ah la socodka fog oo aad telefoonka dhex GPS, qoraalka SMS, rakibtay fog, SMS xiriir kuwo kale Web.\nWaxay leedahay qaar ka mid ah sifooyinka ugu wanaagsan ee la-dagaallanka xatooyada\nWaxaa gubtay awood batari low\n1 Tubada Eraser\nXaqiiqada ah in 1 Tubada Eraser ka mid ah tirtirayaasha xogta ugu wanaagsan ee android ma aha in la yaabka lahaa awoodda qalabayn tirtiro xogta mahad. Waxa ugu fiican oo la app waa in mid ka mid ah waxa ay keeni kartaa in ay u tirtiri soo baxay xogta telefoonka ku salaysan qaar ka mid ah shuruudaha iyo koobin. Tusaale wanaagsan yahay haddii uu jiro taxane ah oo ka baaqsadey password ama isbedel ah ee aqoonsiga macmiilka. Ayaa dhinac kale positive waa xaqiiqda ah in uu yahay mid aad u raqiis ah-oo lacag la'aan ah version ad tagaa u dollar ah!\nWaxa ay u ogolaataa nadiifinta Buuggan oo si toos ah\nWaxay ku siinaysaa interface weyn si ay u maareeyaan content aad jeclaan lahayd in ay tirtirto\nWaxaa tirtiri kartaa SMS xitaa qufulan\nSida ugu badan ee Chine ee liiskan, vipre app ammaanka mobile waxaa loo qorsheeyey inay tixgeliyaan xal ammaanka badan iyadoo ay isha ku hayaan xaqiiqada ah in ammaanka telefoonada kadhex jirta baaxadda balaadhan oo ah doorsoomayaasha. Iyadoo app this, aad si fudud u helida phone luntay oo meel fog laga tirtiro xogta sababo ammaan dartood. Xataa si fiican, waxaad awoodi doontaa inaad si ad-helo telefoonka iyo aad reserved karaa digniin si toos ah in la ahbaa haddii aad telefoon la xado. Waxaad dooran kartaa inaad isticmaasho version oo lacag la'aan ah oo kaliya si aad u hesho dhadhan biyaha ka dibna aad ka iibsan kartaa nooca buuxda Haddii aad ku qanacsan la.\nWaxay leedahay jeer scan gaaban\nWaxay leedahay xamuulka ah muuqaalada\nWaxaa si fiican u la shaqeysaa barnaamijyadooda kale ku rakiban\nWaxaa ku baabbi'iyee karaa badan oo data\nDabcan, iyadoo tirada barnaamijyadooda ammaanka ee suuqa liiska yahay dhamaadka lahayn laakiin muran lix waa cut a kor ku xusan inta kale. Waxaa had iyo jeer waa muhiim in la ogaado waa in barnaamijyadooda la milmay la dhaqanka ammaanka hadii ay doonayaan inay si fiican u shaqeeyaan. Si kale haddii loo dhigo, waxaa lagu talinayaa in ay had iyo jeer ka walwalsan halista noocyada kale ee channels ammaanka xogta.\n> Resource > masixi > 6 Best Android Data tirtirayaasha si ay u difaacdo xogta shakhsiga ah


1500 kiis oo Shuban ah oo laga helay Soomaaliya. | Xaqiiqa Times - Online Magazine\nHome Wararka Maanta 1500 kiis oo Shuban ah oo laga helay Soomaaliya.\n1500 kiis oo Shuban ah oo laga helay Soomaaliya.\nWasaaradda Caafimaadka ee dowladda Soomaaliya iyo Hay’adda Qaramada Midoobay u qaabilsan caafimaadka adduunka ee WHO ayaa war ka soo saaray Shuban biyoodka ka dilaacay guud ahaan dalka Soomaaliya.\nWarbixinta wasaaradda Caafimaadka iyo ha’adda WHO ayaa lagu sharxay kiisaska iyo dhimashada uu sababay shubanka inta aynu ku guda jirno sanadkan 2017 ka gaar ahaan bishii aynu soo dhaafnay ee Febraayo.\nGobalka Bakool: Hay’adda ayaa Sheegtay in la helay 212 kiis oo shuban ah kuwaasi oo sababay dhimashada 36 qof.\nGobalka Baay: waxaa la wariyay in 657 kiis oo shuban ah kuwaasi oo sababay geerida 41 qof. Goobaha shubanka uu ku dhuftay ayaa waxaa ay ku sheegeen Bayhaw, Aliyow Mumin, Nesboy, G. Burey iyo Buurrhakaba.\nGobalka Banaaadir: waxaa la sheegay in 17 degmo lagu arkay kiisas Shuban ah kuwaasi oo gaaraya 169 waxaa la wariyay hal dhimasho oo kali ah. Degmooyinka sida adag uu shubanka ugu dhuftay waa Hodan iyo Dharkinley.\nHiiraan: wasaaradda Caafimaadka iyo Hya’adda WHO waxaa ay sheegeen in Hiiraan lagu arkay 14 kiis oo shuban ah wax dhimasho ah lama soo sheegin.\nShabeelaha Hoose: 67 kiis oo shuban ah iyo hal qof oo dhimasho ah ayaa laga soo sheegay, waxaana lagu arkay shubanka degmooyinka kala ah Afgooye Janaale Qoryooley iyo Marka.\nShabeelaha Dhexe: 83 kiis wax dhimasho ah lama soo sheegin. Shubanka ayaa lagu arkay Jowhar, Mahadaay iyo Xawaadley.\nJubada Hoose: 72 kiis hal dhimasho ayaa laga soo sheegay.\nBarri: 74 kiis iyo Seddex Dhimasho ah. Mudug: Shan kiis oo kali ah ayaa laga soo sheegay magaalada Gaalkacyo.\nNugaal: 149 kiis iyo 16 dhimasho ah ayaa waxaa laga soo sheegay xerada barakacaayasha ee Jawle\nPrevious articleShuban biyood 69 qof ku dilay gobalka Baay\nNext articleMadaxwaynihii hore ee Soomaaliya oo la dhaariyay


Soo koobid Cimilada sanadka 2017 | Saadaasha Shabakadda\nSoo koobid Cimilada sanadka 2017\nSannadkii hore ee 2017-ka ayaa dhammaanaya waxaanan samayn doonnaa dheelitirnaan saadaasha hawada oo innaga tagtay. Laga soo bilaabo barafka ku dhaca xeebta Levante, ilaa heerkulka ku dhow 40 darajo xilliga qaboobaha, waa tan oo kooban 2017.\nMa rabtaa inaad aragto dhacdooyinka cimilada ee sannadkan?\n1 Soo koobida sanadka\n2 Kulayl badan iyo roob yar\n3 Abaartii ugu xumeyd taariikhda\nSoo koobida sanadka\nInta lagu jiro 2017, heerkul aan caadi ahayn oo ku dhow 40 darajo dhammaadka xilliga qaboobaha ayaa la duubay. Dhinaca kale, baraf ku dhaca meelo aan caadi ahayn sida xeebta Levante. Duufaantii ugu horreysay ee la siiyay magac sax ah, Ana, ayaa iyaduna dhacday, sidaa darteed, tani waxay ahayd sannad waxoogaa ka yara duwan inta kale oo cilladaha aan caadiga ahayn loo aanayn karo saamaynta isbeddelka cimilada.\nBishii Janaayo 2017 waxaay aheyd baraf heerka badda ah, wax aan 30 sano lagu arag magaalooyinka sida Torrevieja, Denia, Jávea ama Malaga. Duufaantaan oo ahayd mid xoog badan ayaa waxay sababtay inay soo dhacdo in ka badan labaatan munaaradood oo danab sare ah, taasoo keentay inay kumanaan dad ah koronto la'aan noqdaan Intaas waxaa sii dheer, daraasiin darawallo ah ayaa ku xanibnaa waddooyinka iyo dad badan oo tareen ah oo safra.\nBishii Febraayo waxay ahayd mid kamid ah bilaha ugu roobka badnaa sanadka, kaasoo ay roobabku gaadheen heerar 36% ka badan celceliska caadiga ah, hoos udhaca in ka badan 150 litir halkii mitir laba jibbaaran Malaga iyo kudhowaad 200 litir oo ah dhibco koonfur-galbeed.\nWaxaa jiray dhacdooyin dhowr ah oo dabayl xoog leh, roob iyo baraf wata mowjado xoog leh oo ay dabayluhu dhaafaayeen 100 kiilomitir saacaddiiba, taasoo ka dhigaysa in ka badan 11 dhaawacyo ka soo gaadhay saqafyada dhaadheer iyo shilalka taraafikada.\nKulayl badan iyo roob yar\nBishii Maarso waxay ahayd mid aad u kulul, iyada oo la diiwaangelinayo heerkul aad u sarreeya xilligii aan ku jirnay. Diiwaanno dhowr ah ayaa la jabiyay waxayna ahayd mid kale oo ka mid ah bilaha sannadka markay roob da'ayeen si ka badan sidii caadiga ahayd. Xitaa Alicante iyo Barcelona wuu gaarayjecel lix jeer ka badan intii caadiga ahayd hal maalin gudaheed.\nBishii Abriil waxaan la kulannay biyo-mareen ballaadhan oo geedaha soo dumiyay, nalalka waddooyinka iyo alaabta guriga ee Menorca waxaana lagu dhawaaqay abaarta dhici doonta sannadka intiisa kale.\nMaajo waxay ahayd sanad aad u kulul, oo leh diiwaanno badan oo heer kul ah, Taabatay 38 darajo oo Ourense ah ama 37 Granada ah.\nIn kasta oo aysan iyagu ahayn arrimaha saadaasha hawada, ma soo koobi karno sannadka iyadoo aan la magacaabin dabka ka dhacay Doñana. Waxay kacday intii lagu gudajiray kulaylkii ugu horreeyay ee dhacay bishii Juun, iyadoo ugu kululayd qarniga oo dhan. Dhibaatooyinka ugu xun ee deegaanka ayaa soo maray, sida dabka Doñana, oo ah masiibo bayoolaji oo dhameystiran. In cordoba heerkulka 44,5 digrii ayaa la duubay.\nBishii Luulyo, heerkulka ugu sarreeya waxaa laga diiwaangeliyey saldhig weyn, 46,9 digrii Córdoba, dhowr kormeerayaal ayaa jabiyay rikoorka roobka maalinlaha ah ee ka dhasha duufaannada la xiriira DANA, dhacdo soo noqnoqotay dhammaadkii Agoosto iyo in waxay sababtay hoos u dhac aad u daran heerkulka maalmaha ugu dambeeya ciidaha.\nBishii Agoosto heerkulka 29 digrii ayaa la arkay, oo ka sarreysa laba darajo oo tii sanadkii hore la diiwaan geliyey isla taariikhaha.\nAbaartii ugu xumeyd taariikhda\nBishii Sebtembar waxay noqotay bishii ugu qallalanayd qarniga, taas oo ay kaydadyadu leeyihiin heerar xasaasi ah taas oo, qaar ka mid ah, dadka markii horaba ay biyuhu qariyeen tan iyo 60s ay bilaabeen inay soo baxaan.\nBishii Oktoobar waxaan marinnay Duufaanta Ophelia ee u dhow aagga Galicia taasoo sii xumeysey xaaladda dabka ku faafay Boortaqiiska iyo Asturias. In kabadan 35.000 hektar oo dhul ah ayaa la dajiyay, 70% aag aad u badan ayaa gubtay marka loo eego sanadkii ka horeeyay.\nUgu dambeyntiina, bilaha Nofeembar iyo Diseembar roobabku waxay bilaabeen inay da'aan, in kasta oo aysan ku filnayn inay ka soo kabtaan heerarka halista ah. Bishii Diseembar waxaa suurtagal ahayd in la arko duufaan magaceeda la yiraahdo, Ana, oo ay sameysay geeddi-socod ah cyclogenesis qarxa.\nWadada buuxda ee maqaalka: Saadaasha Shabakadda » Saadaasha hawada » Soo koobid Cimilada sanadka 2017\nSidee noqon doonaa jiilaalka iyo kirismaska sanadkan?\nAbaarta ayaa saameysay 120.000 oo caruur ah oo ku nool dalka Mauritania


Xisbiga M oo qaatey siyaasaddiisii abid ugu adkeyd ee soogalootiga - Radio Sweden Somali - Raadiyaha Iswiidhen | Sveriges Radio\nXisbiga M oo qaatey siyaasaddiisii abid ugu adkeyd ee soogalootiga\nLa daabacay måndag 16 oktober 2017 kl 10.03\nXisbiga Modaraad-ka oo xoog u adkeynaya siyaasadihiisa soogalootiga.\nShirweynaha xisbiga Moderat-ka ee Örebro. Foto: Fredrik Sandberg / TT\nXisbiga Modaraad-ka ayaa maalintii axadda waxay shirweynahoodii xisbiga ku go’aamiyeen siyaasaddooda cusub ee dhanka soogalootiga, go’aamada ay qaateena waa kuwii abid ugu ad-adkaa ee xisbigasi dhankaas ka qaato.\nFredrik Furtenbach oo idaacadda Sweden uga faalooda dhanka siyaasadda arrimaha gudaha ayaa sheegey in gabi ahaanba ay isbadashey siyaasadda xisbiga Modaraad-ku, wuxuuna yiri isagoo arrinkaas ka hadlaya:\n- Xisbiga Modaraad-ku xaalad xun ayuu xilligaan ku sugan yahay marka la eego ra’yiga ay dadweynuhu ka qabaan. Xisbiga Modaraad-ku wuxuu rucle ugu jiraa sidii uu dib ugu soo ceshan lahaa taageerayaal badan oo xisbiga uga jabey dhanka xisbiga Sverigedemoquraadi-ga, Waxaana dhawaan la galayaa sanadka 2018 oo ah sanad doorasho, ayuu yiri Fredrik Furtenbach oo idaacadda Sweden uga faalooda siyaasadda gudaha.\nFredrik Furtenbach ayaa intaas ku darey in xisbiga Modaraad-ku maadaama uu garabka middig imminka siyaasad ahaan u siqey laga yaabo in uu dhumiyo taageerayaal badan oo aaminsan afkaaro dhedhexaad ah ayuu yiri Fredrik Furtenbach oo idaacadda Sweden uga faalooda dhanka siyaasadda arrimaha gudaha.\n- Xisbiga ayaa go’aansadey in dhalashada dalkaan qofka lagala noqon karo sida tusaale ahaan markii lagu helo in uu been sheegey ama uu dabiya xoog leh dalkaan gudihiisa ku galey, arrinkaan fulintiisana waxaa khasab ah in dastuurka dalkaan wax laga badalo.\n-Dadka ku biira ururada argagixisada oo dhalashada dalkaan lagala noqdo.\n- Nidaamka dadka soo galootiga ah xaqqa u siinaya in ay dalkaan magangalyo ka dalbadaan , in la badalo oo lagu badalo in dalkaani qaxootiga uu soo qaadanayaa ay noqdaan kuwa uga soo aada saami qeybsiga qaxootiga ee ay kala qaataan dalalka midowga yurub ama dalalka horumarey ee reer galbeedka.\n- Dalalka midowga yurub waa in ay kala qeybsadaan qaxootiga ay soo qaadanayaan, dadka magangalyada yurub weydiisanayaana waa in ay codsiyadooda ka soo dalbadaan dalal dibadda ka ah midowga Yurub.\n- In la joogteeyo habka ah in sharciyada dalkaani uu siiyo soogalootiga ay noqdaan oo kaliya sharciyo ku meel gaar ah oo aan joogto aheyn, sharciga daganaashahana dalkaan in loo joogteeyo oo kaliya kuwa shaqeysta oo noloshooda dabara.\n-in la xoojiyo shuruudaha lagu xiro dadka ehelkooda dibadda looga keenayo laguna saleeyo dakhliga qofkaas shaqada uu hayo ka soo gala.\n- Dadka magangalyo doonka ah in lagu khasbo in ay ku noolaadaan xerooyinka ay hey'adda socdaalku dajisey.\n- Sharci in laga dhigo in qofka magangalyo doonka ahi keeno caddeyn waafi ah oo ku saabsan qofka uu yahay.\n- In dabagalo iyo baaritaano xoog leh lagu sameeyo dadka dalkaaan ku dhuumaaleysta ka dib markii sharciga dalkaan loo diidey, ciidama boolis ah oo aad u farabadana dalkaan loo qoro si ay baaritaano xoog leh ugu sameeyaan dadka soogalootiga ah.\n- Degmooyinka dalkaan in laga mamnuuco in ay taageero ridda dheer u fidiyaan soogaalootiga dalkaan sharci darrada ku jooga.\n-Qofkii dalkaan sharci looga diido ayaa hadda ka hor sharciga dalkaani wuxuu ahaa in qofkaasi afar sano ka dib mar labaad uu magangalyo dalkaan ka dalban karo, xisbiga Modaraad-ka ayaa raba in muddadaas la kordhiyo lagana dhigo ilaa iyo toban sano.\n- In shuruudo xoog leh lagu soo rogo dadka dhalashada dalkaan ka dalbanaya sida tusaale ahaan luqadda iyo taariikhda dalkaan oo uu qofku aad u yaqaan, intixaana dhankaas looga qaado iyo waliba in uu heysto shaqo uu isku dabari karo nolol ahaan.\n- Xisbiga ayaa sidoo kale isla gartey in gabi ahaanba dalkaan laga mamnuuco tuugsiga dariiqyada laga tuugsado.\n-Xisbiga Modaraad-ka ayaa raba in ay doorashada soo socota ee 2018-ka ay ku galaan iyagoo yareynaya lacagaha ceyrta , iyagoo canshuurta dhimaya, iyagoo difaaca dalkaan xoojinaya iyo iyagoo awoodooda oo dhan isugu geynaya sidii ay danbiyada dalkaan ka dhaca uga hortagi lahaayeen.\nXubnaha kala duwan ee xisbiga Modaraad-ka shirkaas ay magaalada Örebro ku qabsadeen uga qeybgaley ayaa weydiimo laga qaadey waxay muujiyeen in badankoodu ay aad ula dhacsan yihiin , una taageersan yihiin siyasadahaan cusub ee uu xisbigoodu ku sii adkeynayo siyaasadihiisa ku wajahan dhanka soogalootiga.\nDhanka kale xisbiga Madaraad-ka ayaa kor u qaadaya miisaaniyada ciidamada gaashaandhigga dalkaan iyo isagoo waliba hirgalin doona hab cusub oo ku saabsan shaqada qaran ee dhallinyaradu uga qeyb qaataan ciidamada qalabka sida ee dalkaan.\nXisbiga ayaa raba in ilaa 10 000 oo askar boolis ah dalkaan loo qoro ilaa iyo inta laga gaarayo sanadka 2025-ka.\nXisbiga Modaraadka ayaa waxaa ka go'an in la laba jibaaro xarigga iyo xabsiyada lagu xukumo dadka burcad ahaan isugu xiran ee dalkaan Sweden danbiyada ka geysta, in la kordhiyo ciqaabta lagu xukumo dadka guryaha jabsada iyo kuwa faraxumeynta galmo ku kaca.\nXisbiga Madaraad-ka ayaa sidoo kale raba in canshuuraha uu ka dhimo dadka hawlgabka ah.


Ra'iisal wasaare Rooble oo la shiray Guddigii Dhaqaalaha ee xukuumadii hore & Warbixin laga siiyey Arrinta.. - Goobjooge.net: Somali News, Somalia news Analysis. Ra'iisal wasaare Rooble oo la shiray Guddigii Dhaqaalaha ee xukuumadii hore & Warbixin laga siiyey Arrinta.. - Goobjooge.net: Somali News, Somalia news Analysis.\nRa’iisul Wasaaraha cusub ee Soomaaliya Maxamed Xuseen Rooble ayaa kulan la yeeshay Guddiga Horumarinta Dhaqaalaha ee Golaha Wasiirada xukuumadii Ra’iisal wasaare Xasan Cali Kheyre.\nXafiiska Ra’isal wasaaraha ayaa faafiyey in Ra’iisal wasaaraha uu ku adkeeyey xubnaha Guddiga oo uu madax u yahay si-hayaha Wasiirka Maaliyadda C/raxmaan Ducaale Beyle muhiimadda Deyn Cafintu u leedahay dowladnimada iyo dib u dhiska dalka.\nKulanka ayaa looga hadlay dardargelinta hannaanka loo marayo deyn cafinta Soomaaliya, iyadoo sii-hayaha Wasiirka Maaliyadda Soomaaliya C/raxmaan Ducaale Beyle uu sharxay guulaha arrintaasi laga gaaray.\nRa’isal wasaare Rooble oo aan weli soo dhisin Golihiisa cusub ee Wasiirada ayaa wada shir ay ka dhex muuqdaan wasiirada xilka sii haya, wuxuuna la kowsaday heshiis deyn cafin oo dowladaha Soomaaliya iyo Mareykanka ay wada saxiixeen, kaasoo qorshihiisa la dejiyey Bishii Maarso 2020.\nPrevious articleXOG: Wasiirada Saaxiibada la ah Madaxweyne Farmaajo ee kusoo laaban doona Xukuumadda cusub\nNext articleSaddex Guddi Doorasho oo lagu heshiiyey in la dhiso iyo Wararkii ugu danbeey ee Shirka Muqdisho


JILIB:-Duqeeyn lagu beegsaday saraakiil iyo keeyd ciidan oo alshabaab muhiim u ahaa. – Mareeg.com somalia, World News and Opinion.\nJILIB:-Duqeeyn lagu beegsaday saraakiil iyo keeyd ciidan oo alshabaab muhiim u ahaa.\nMogadishu 1 December 2019\nDuqeymo xaga cirka ah oo ka kala dhacey degmooyinka jilib iyo Jamaame.\nDuqeyn xoogle ayaa laga soo waramayaa in ay kadhacdey degmada jilib, duqeyntaas oo lasheegey in labo goobood oo gidaha degmada ah Kadhacdey;\nDuqeynta 1aad ayaa lasheegey in ay ka dhacdey xaruunta isgaarsiinta guud ee xarakada alshabaab ee koonfurta soomaaliya.\nXaruunta laduqeeyey ayaa lasheegey in shaqadeeda ugu muhiimsan eheed isku xirka shabakada alshabaab ee howlgalada sameeya sida weerarada foolka foolka ah iyo kuwa ismiidaameynta ah iyo xogta iyo amiirada alshabaab.\nXaruuntaan ayaa lasheegey todobaadkii lasoo dhaafey in lagu kordhiyey qalab casri ah oo lagu tayeynayo isgaarsiintooda si madaxda alshabaab ula socodaan dhamaan howgalada ciidamadooda sameyaan.\nXaruunta ayaa gebi ahaamba lasheegey in dhuulka ladhigey kadib markii lala beegsadey dhoor gantaal oo la aaminsanayahay in ay soo tuureen diyaaradaha faransiiska sida ay sheegeen ilo lagu kalsoonaan karo.\nDuqeynta labaad ee isla degmada jilib ayaa lasheegey in lala beegsadey Hoyga waaliga Abuu Cabdalla oo ku yaala afaafka hore ee degmada Jilib.\nxiliga duqeynta ayaa lasheegey in masuulkan halkaasi ka maqanaa ha yeeshee waxaa halkaasi lasheegey in lagu bur buriyey qalab kala duwan oo dagaal oo gawaari iyo hub ay ku jiraan.\nDegmada Jilib ayaa lasheegeyaa in ay jiraan dhimisho iyo dhaawac hase ahaatee saraakiil sare oo katirsan wardoonka soomaaliya oo aan la xiirney ayaa ka gaabsadey ayagoona sheegey in howl galka sidii loogu tala galey kusoo idlaadey.\nDhinaca kale duqeyn kadhacdey Degmada Jamaame ayaa waxaa lala beegsadey xaruunta degmadaasi xilli ay ku shirsanaayeen saraakiil katirsan xarakada alshabaab.\nShirkan ayaa lasheegey in loogu hadlayey amniga amiirada Xarakada oo lasheegey in qal qalweyn soo food saartey.\nShirka ayaa lagu soo waramayaa in laga soo wereejiyey degmada Jilib oo sida caadiga ah lagu qaban jirey balse xaalad amni darteed looga soo wareejiyey dhanka Jamaame.\nSaraakiisha shirka kasoo qeyb gashey ayaa lasheegey in ay kamid ahaayeen rag ajaanib ah oo doomo ku yimid kuwaas oo dhuulka isku aamini waayey\nLama oga qasaaraha dhabta ah ee Jamaame waxaana sidoo kale dhanka badda laga maqlaayey dhawaqa wax u eg gantaal oo la aamin san yahay in lala beegsanayey amiiro katirsan alshabaab.\nQasaaraha dhabta ah iyo wixii kusoo kordha dib ayaan idin kaga soo gudbin doonaa goor dhow haduu eebe idmo.\nMuungaab oo si kulul u weeraray Madaxda Dowladda Soomaaliya\nCiidanka Dowladda oo weerar ku dilay Xubno ka tirsan Al-Shabaab


WAR-SAXAAFADEED UU SOO SAARAY XAFIISKA AXMED WALAD ABDALLA | Toggaherer's Weblog\nKAKA OO QIIMIHII UGU BADNAA ABID EE LAGU IIBSADO CIYAARYAHAN LAGU IIBSADAY\nTAARIIKH NOLOLEEDKII AHN MARXUUM CABDILAAHI OOMAR CAWAALE OO MAANTA HARGEYSA LAGU AASAY\nWAR-SAXAAFADEED UU SOO SAARAY XAFIISKA AXMED WALAD ABDALLA\nBULSHADA CAALMKA OO SHIR KU YEELANAYSA ROOM SI AY UGA WADA HADASHO ARRIMAHA SOOMAALIYA\nNayoobi; 9 Juun 2009, Ergaygga Gaarka ah ee Qarammadda Midoobay u Qaabilsan Arrimaha Soomaaliya, Ahmedou-Ould Abdallah ayaa sheegay in Shirkii 15 Tobnaad ee Kooxda Caalamiga ah ee Laxiriirka Arrimaha Soomaalia lagu qaban doono Rooma inta u dhaxaysa 9-10 Juun. Waxaana la filayaa in ay ka soo qayb-galaan wakiilo ka socda in kabadan 35 dal iyo ururo caalami ah.\n“Wakhtigan aad buu muhiim ugu yahay Soomaalia waxaana aad muhiim u ah in Bulshadda Caalamka ay siiso taageero xoogleh Dowladda Sharciga ah”, ayuu yiri Mudane Ould-Abdallah oo shir gudoominaayo shirka kooxda laxiriirka caalamiga ah.” Urur Goboleedka IGAD oo uu weheliyo kan Midowgga Afrika ayaa iyaguna aad u walaacsan sida bulshada caalamka inteeda badan uga walaacsan tahay dhibaatada dheeraata ee Soomaaliya. Walaacooduna waxay noogu muujiyeen kulankoodi dhowaa..”\nErgaygu waxa uu yiri Soomaaliyaa marwalba waxa ay ka heli jirtay taageero saaxiibada dunida inteedi kale ay ku leedahay. Kooxdan la xiriirka caalamiga ah oo ay unkeen dowladaha Maraykanka yo Norway waxa ay shirkoodi ugu horeeyay ku yeesheen New York, sanadkii 2005, shirkoodi labaadna waxa ay ku yeesheen London. Sanooyinkii u dambeeyayna, waxaa aad u kordhaayay ka midnoqoshada kooxdani, arrintan oo muujinaysa sida ay isu soo tarayso in xal loo helo dhibaatada Soomaaliya.\nShirku waxaa uu ka hadli doonaa arrimaha siyaasadda, Amniga, bani-aadnimadda, iyo horumarintuba. Arrinta burcad badeednimadda, oo looga hadlay shirar kala duwan oo ay yeesheen khubaro ka la gedisan, ayaa ayaduna ajendada kamid ah. Shirka waxaa ka soo qayb-geli doona Raisul-Wasaaraha Soomaaliya.\n“Wada hadaladani waxay ku saabsanaandoonan sidii loo taageeri lahaa Dowladda sida sharciga iyo caalamiga ahba loo taageersanyahay”, ayuu yiri Ould-Abdallah.” Sida ay talo ahaan isugu dayeen in ay u soo jeediyaan dadka qaarkiisa, majirayaan wax suaal ah oo ku saabsan wada hadal hadda ku dhexmarayaa dadka Soomaaliyeed shirkan. Kooda caalamiga ah ee la xiriirka Soomaaliya waa koox ah saaxiibo Soomaaliyeed mana aha shirkoodan goob lagu wada gor-gortamayo.\nWaxaan doonayaa in aan u mahad celiyo Dowladda Talyaaniga oo ku deeqday in ay martigeliso shirkan. Waxaana rajaynaynaa in shirkan uu yeesho wadahadal waxtarleh oo natiijo ka soo baxdo.\nFor more information, please contact: Susannah Price or Donna Cusumano,\nPublic Information Officers, UN Political Office for Somalia (Nairobi, Kenya) Tel: +254 20 762 7132/7133 or +254 733902020/ 737400133 Please visit: http://www.UN-Somalia.org


7 Billion Oo Qof See Ku Noolyihiin? - Daawo | KEYDMEDIA ONLINE\n7 Billion Oo Qof See Ku Noolyihiin? - Daawo\n7 Billion oo Qof ayaa Aduunka ku nool, sidaas waxaa sheegtay UN-ka. Waayahaan dambe UN-ku wuxuu sheego ma aheyn mid dhex-dhexaad ah oo Xaqiiqada ku saleysan, waayo waxaa loo yaqaanaa Gole ey Dowladaha waaweyn Danahooda Siyaasadeed oo ey Aduunka Sadexaad ka leeyihiin ku fushadaan. Marka waa Gole lagu adeegto.\nWarkaan ayaa wuxuu soo baxay 31.10.2011. Tiro 7 Billion ah ayaan la hubin iney tahay mid xaqiiqada ku saleysan oo waxey dad badan shaki galiyeen in aan la xaqiijin karin waayo tiro koob rasmi ah Dalalka qaarkood kama jiro.\n7 Billion oo Qof baa Aduunka ku nool Maxaa loo fasiran karaa? Dadka qaarkood waxey leeyihiin colaadaa iyo dagaalda ayaa Aduunka ku sii fidi doona. Gaajada iy Cudurada dilaaga ah ayaa labo jibaarmi doona. Biyaha la cabo ayaa ciriiri gali doona. Beeraha iyo wax soosaarka ayaa ayagunah hakad gali doona, waxeyna ku wereegi doonaan Ganacsatada iyo Wadamada Hormaray oo Sixir Qaali ah uga iibsan doona kuwa Fuquraada ah oo tabarta yar ee Aduunka Sadexaad siiba Qaarada Africa ku nool.\nDadka Dhaqaalaha ku xeeldheer waxey saadaalinayaan in kala yareynta Shacabka Qaarada Africa ku nool ey abuuri doonaan Dhaqaale lagu qiyaasay 700 billion oo dollarka Mareykanka ah Shanta sano oo soo socota iney gali doonaan Qasnada Banuugta Wadamada G8.\n1804 dadka Aduunka ku nool tiradoodu waxey gaareysay 1 Billion. 120 SANO kadib tiradu waxey isku badashay 2 Milliarde, waqtigaas 30 sano kadib waxey gaareen Bulshada Aduunka ku nool 3 Miliarde. 1960 kadib 12-kii Sano-ba waxaa ku darsameysay 1 Milliarde.\nDaqiiqadiinah waxaa Ifka Aduunka yimaada 150 Caruur ah taasoo udhiganta 80 Million Sanadkiiba. Dadku dhaqso ayee u tarmaan in kabadan soo saarka Cunada Aduunka.\nSahro Maxamed - Keydmedia.net - Sahro.M@Keydmedia.net


Wararka Maanta: Axad, Nov 18, 2012-Afhayeenka Xarakada Al-shabaab oo Qurbo-joogta Soomaalida ugu baaqay inay faraha kala baxaan siyaasadda dalka\nSheekh Cali Dheere, wuxuu sheegay in haddii aysan waxba ku tarayn muslimiinta ay ka nabad galaan, isagoo xusay in wararka loo sheegayo ee ku saabsan in Muqdisho ay nabad tahay aysan waxba ka jirin oo aysan ku kadsoomin.\n"Muslimiinta oo dhan waa inay ka qaybqaataan jihaadka looga horjeedo gaalada ku sugan dalka, waxaana gaar ahaan qurb-joogta Soomaaliyeed leeyahay haddii aysan waxba u taranayn muslimiinta waa inay ka nabad-galaan," ayuu yiri afhayeenka Al-shabaab oo la hadlayay idaacad ku hadasha afkooda.\nSidoo kale, Sheekh Cali Dheere wuxuu sheegay in qurbo-joogta Soomaalida ah loo adeegsanayo inay dadka ka dhaadhiciyaan inay Muqdisho tahay meel nabad ah oo dib loogu laaban karo, isagoo sheegay inay uga digayaan in reer galbeedku ay u adeegsadaan baabi'inta dalkooda iyo dadkooda.\nAfhayeenku wuxuu hadalkiisa ku daray in qarniga uu yahay qarnigii Muslimiinta ayna rajeynayaan in marka la gaaro sannadka 2020 ay isku xirmi doonaan kooxaha Islaamiyiinta ah ee ku ka sugan dalal badan oo Afrika ah, kuwaasoo ay ka mid yihiin Maali iyo Al-jeeriya.\n"Qarnigan waa qarnigii Islaamka, marka la gaaro 2020 waxaa isku xirmi doona dagaal-yahannada islaamiyiinta ah ee ku sugan Maali, Aljeeriya, Soomaaliya iyo dalal kale oo Afrika ku yaalla," ayuu yiri Sheekh Cali Dheere.\nHadalka afhayeenka ayaa kusoo beegmaya xilli ciidamada dowladda iyo kuwa ka socda Midowga Afrika ee AMISOM ay Al-shabaab kala wareegeen degmooyin badan oo ay awood ku lahayd Al-shabaab sida magaalada Kismaayo.


Wararka Suuqa Ciyaaraha: Aubameyang, Haaland, Vlahovic, Kessie, Nketiah, Dembele\nHomeWararka CiyaarahaWararka Suuqa Ciyaaraha: Aubameyang, Haaland, Vlahovic, Kessie, Nketiah, Dembele\nJanuary 5, 2022 Wararka Ciyaaraha, Suuqa kala iibsiga, Wararka Wargeysyada, Warka Xiisaha Leh 0\nArsenal ayaa dhagaysan doonta dalabaadka u imanaya Pierre-Emerick Aubameyang oo kooxda ka tagi kara bishan January. (Sky Sports)\nArsenal ayaa dalab 70 Milyan oo euro ah ka gudbisay Dusan Vlahovic, heshiiskaas ayaa sidoo kale Lucas Torreira u ogolaanaya inuu si joogto ah ugu wareego kooxda ree Talyaani. (Gazzetta dello Sport)\nRed Bull Salzburg weeraryahankeeda Karim Adeyemi ayaa ah bartilmaameedka koowaad ee Borussia Dortmund ku bedelayso Haaland, BVB ayaa sidoo kale xiisaynaysa weeraryahanka Fiorentina ee Vlahovic, dhigiisa Stuttgart ee Sasa Kalajdzic iyo Darwin Nunez oo qayb ka ah Fiorentina. (Marca)\nBorussia Dortmund ayaa doonaysa in mustaqbalka Haaland la xaliyo kahor dhammaadka suuqa January. (Mirror)\nEverton ayaa 30 Milyan oo pound ku doonaysa iibka Lucas Digne oo ay xiisaynayaan Chelsea, West Ham iyo Newcastle, kooxda Napoli ayaa doonaysa inay heshiis amaah ah ku qaadato Digne balse maaha nooca heshiis ee ay Toffees raadinayaan. (Sky Sports)\nFlamengo weeraryahankeeda Gabriel Barbosa ayaa u furan inuu ku biiro kooxda Newcastle United. (90min)\nSeville daafaceeda dhexe ee Diego Carlos ayay Newcastle u bartilmaameedsanaysaa bedelka Sven Botman oo ay kooxdiisa Lille sheegtay inuusan iib ahayn. (Telegraph)\nDonny van de Beek ayaa tixgelin doona dookhyada uu haysto suuqa January xilli uu doonayo inuu ka baxo Manchester United. (ESPN)\nJuventus khadkeeda dhexe ee Aaron Ramsey ayaa diiday dalab uga yimid kooxda Burnley, Ramsey ayaa xiisaynaya kusoo laabashada Premier League iyadoo Newcastle ay doonayso. (Sky Sports)\nTottenham tababaraheeda Antonio Conte ayaa la kulmaya guddoomiye Daniel Levy si ay uga wada hadlaan bartilmaameedyadooda suuqa January, Franck Kessie oo AC Milan ka tirsan ayaa kamida xiddigaha lala xidhiidhinayo. (Evening Standard)\nBrighton iyo Crystal Palace ayaa labaduba xiisaynaya inay Eddie Nketiah kala saxeexdaan Arsenal suuqa January. (Sun)\nBlackburn Rovers ayaa lacag ka badan 30 Milyan oo euro ku doonaysa iibka weeraryahan Ben Brereton Diaz. (Teamtalk)\nRoma ayaa toddobaadkan dhammaystiraysa heshiiska ay Arsenal kaga qaadanayso Ainsley Maitland-Niles ee amaahda ah. (ESPN)\nParis St-Germain ayaa xiisaynaysa saxeexa garabka Barcelona ee Ousmane Dembele. (Mundo Deportivo)\nBarcelona ayaa isku dayi doonta inay deg-deg u iibiso Dembele haddii uu heshiis kordhin diido. (Talksport)\nWeeraryahanka Napoli ee Lorenzo Insigne ayaa ku biiri doona kooxda Toronto FC suuqa xagaaga kaddib markii uu aqbalay heshiis 11 Milyan oo euro ah sanadkii. (Guardian)\nBarcelona daafaceeda midig ee Sergino Dest ayaan qorshaynayn inuu kooxda ka tago walow uu xiiso ka helayo Atletico Madrid, Bayern Munich iyo Chelsea. (Sport)


Ogaden News Agency (ONA) – Tacadiyo loo geystay Shacabka Deeganada Gobolka Doollo\nTacadiyo loo geystay Shacabka Deeganada Gobolka Doollo\nCiidamada gumeysiga Ethiopia ayaa xadhig wadareed ka getstay Waafdhuug iyo Yucub oo kamid ah deegamada Gobolka Doollo. Asasahan Ciidanka gumeysiga Ethiopia gobolka Doollo ka geysteen waxa uu dhacay taariikhdu markay aheyd 20 June 2015. Waqtigaas oo olole kan lamida uu gumeysigu kawadan Gobolo badan oo kamida dhulka Ogadeniya.\nTacadiyada loo geysanayo Shacabka Deegamada doolo dadkii wax ku yeeloobay waxaa kamida Haweenay jidh dil iyo xadhig la isugu daray. Gabadhan oo lagu magacaabo Aamina Shugri waxaa laga qabtay Yucub iyada oo xabsiga loo dhaa dhiciyay.\nShacabka kale ee wax soo gaadheen waxaa magacyo naga soo gaadheen dad laga qabtay Waafdhuug oo isugu jira rag iyo haween kuwaas oo iyana jidh dil iyo xabsi la isugu daray. Magacyada nasoo gaadhey waxaa kamida\n1 Nimco carab cabdi daahir\n2 Carab cali mahad\n3 Kifaax oo magaceeda uu buuxda aanaan haynin.


AKHRI: Fariimo yaab leh oo laga helay Mobilkii Xildhibaan Kabaweyne kadib geeridiisa\nJun 8, 2016 - jawaab\nWaxaa soo baxaaya xogo dheeraad ah oo laga helaayo dhaqdhaqaaqii ugu danbeeyay ee Marxuum Xildhibaan Kabaweyne oo June 1, 2016 kamid noqday Mas’uuliyiintii Dowlada uga geeriyootay weerarkii Hoteel Ambassador.\nIlo wareedka xogtaani nala wadaagay ayaa sheegaya in Seddexdii Asbuuc ee ugu danbeysay uu Marxuumka Kabaweyne ahaa mid la kulmaayay Hanjabaado lixaad leh oo kaga imaaneysay dhinacyo kala duwan.\nHanjabaadaha laga helay Mobilka Marxuum Xildhibaan Kabaweyne, ayaa isugu jira 2 qeyb oo qeyb kamid ah ay tahay codad dhageysi ah, halka hanjabaada kale ay aheyd kuwo qoraal ah.\nHanjabaadahaani oo ahaa kuwo Marxuumka loogu hanjabaayay in la khaarijin doono haddii uusan faraha kala bixin howlihii ugu danbeeyay ee uu ku howlanaa ka hor inta uusan weerarka ku dhiman.\nCodadka dhageysiga ah ayaa waxaa kamid ahaa kuwo ay u jeediyeen maleeshiyaadka Al-shabaab iyo kuwo ay u jeedinayeen mas’uuliyiin ka tirsan Dowlada kuwaasi oo sadbursi uu kala dhexeeyay.\nSaraashiisha FBI-da ka joogta Somalia ayaa la sheegayaa inay baaren Mobilka Marxuumka, ka gadaal markii geerida Xildhibaanka uu ka dhashay muran Siyaasadeed.\nHanjabaadaha loo jeedinaayay ayaa waxaa kamid ahaa:-\n1-In faraha uu kala baxo dhaliilaha uu ujeedinaayo Al-shabaab.\n2-Inuu dalka isaga baxo haddii kale la dili doono.\n3-In lagu weerari doono gaarigiisa islamarkaana uusan baxsan doonin.\n4-Inuu faraha kala baxo arrimaha Badda Somalia iyo Kenya ee uu muranka ka taagan yahay, haddii kale uu arki doono musiibo.\n5-Hanjabaada waxaa kamid ahaa mid kmaid ah Taliyayaasha Hay’adaha amaanka dalka oo u jeedinaayay Hanjabaad ku aadan in faraha uu kala baxo howlaha lagu dhaleeceynaayo Dowlada.\nXogaha laga soo saaray Mobilkiisa ee dhageysiga iyo Qoraalka isugu jiray ayaa waxaa u badnaa kuwo salka ku haya Siyaasada iminka taagan ee DFS iyo kuwo ay si gaar ah ugu soo dirayeen maleeshiyada Al-shabaab.\nXogta laga helay Mobilkiisa ayaa waxaa kamid aheyd in lala socdo goobaha uu magaalada Muqdisho ka degan yahay sida Hoteel Makka Al-mukarama iyo Ambassador oo markii danbe lagu dilay.\nDhanka kale, Xogaha Mobilka laga helay ee sababay Hanjabaada ayaa waxaa kamid ahaa Ganacsi uu ku jiray, kaasi oo u muuqday mid uu muran ka taagnaa.


Haftar Oo Joojiyey Shaqaalaha QM In Ay Galaan Liibiya. – Heemaal News Network\nHaftar Oo Joojiyey Shaqaalaha QM In Ay Galaan Liibiya.\nCiidamada daacadda u ah Khalifa Haftar ayaa joojiyay duulimaadyada diyaaradaha sida shaqaalaha Qaramada Midoobe ee ku socda iyo kuwa ka baxaya dalka Libya, taasi oo dhaawacaysa dadaallada bani’aadanimo iyo kuwa dhexdhexaadineed ee socday, sida uu sheegay xafiiska howlgalka Qaramada Midoobe ee dalka Libya.\nBayaanka ka soo baxay xafiiska Qaramada Midoobe ayaa lagu sheegay in malayshiyaadka Haftar ee fadhigoodu yahay dhanka bari ee Libya ay dhowr mar oo hore diideen iney u ogolaadaan duulimaadyada diyaaradaha Qaramada Midoobe iney halkaasi ka degaan.\n“Kama aanan helin damaanad qaad ammaankeenna ciidamada daacadda u ah Haftar si aan uga degno dhanka waqooyi ee dalka Libya, waana mid socotay ugu yaraan saddexdii todobaad ee la soo dhaafay,” ayuu yiri Jean Alam oo ah afhayeenka howlgalka Qaramada Midoobe ee UNSMIL loo soo gaabiyo. Waxa uu sheegay in taasi ay dhaawacayso duulimaadyada gargaarka iyo kuwa howlgalka Qaramada Midoobe.\nIlo dhanka shaqaalaha gargaarka ah ayaa sheegaya in Haftar uu “aagga duulimaadyada ka caagan” ku soo rogay caasimadda Tripoli ayna jirto walaac ah in diyaaradaha Qaramada Midoobe ay noqdaan kuwa la beegsado haddii ay u safraan caasimadda.\nMalayshiyada daacadda u ah Haftar ee la magac baxay LNA ayaa isku dayayay ilaa bishii April ee sanadkii hore iney la wareegaan gacan ku haynta magaalada Tripoli oo ah fadhiga xukuumadda uu caalamku aqoonsan yahay, laakin waxa ay ku fashilmeen howlgalkaasi.\nErgayga Qaramada Midoobe ee Libya Ghassan Salame ayaa dhex dhexaadin ka dhex waday Haftar oo dalalka Imaaratka iyo Masar ay taageeraan iyo Xukuumadda Tripoli oo taageero ka hesha dowladda Turkey.\nQeybta labaad ee wadaxaajoodka nabadeed ayaa loo ballansan yahay in todobaadka danbe uu ka qabsoomo magaalada Geneva. Laakin saraakiil ka tirsan ciidamada bariga Libya ee daacadda u ah Haftar ayaa ku eedeeyey Salame inuu yahay nin kooxdooda ka xaglinaya, laakin eedahaasi waa kuwa ay Qaramada Midoobe beenisay.\nSeeraar Oo ka Hadlay Dagaal Ciidamada Jubaland Uu kula Galay Gudaha Kismaayo.


Xaruntii ugu weyneyd ee lagu sameyn jiray Qamriga oo la burburiyay | Radio Baidoa\nGuriga Wararka Maanta Xaruntii ugu weyneyd ee lagu sameyn jiray Qamriga oo la burburiyay\nXaruntii ugu weyneyd ee lagu sameyn jiray Qamriga oo la burburiyay\nCiidamada ammaanka Dowladda Federaalka Soomaaliya oo sameeyay Howlgal gaar ah oo qorsheysnaa ayaa waxa ay ku burburiyeen goob lagu farsameyn jiray waxyaabaha maanka dooriya oo ku taalla degmada Kaaraan ee Gobolka Banaadir.\nCiidamada oo Howlgalkooda uu ku wehlinayay Guddoomiyaha degmada Kaaraan ayaa waxaa sidoo kale u suuragashay in ay gacanta ku dhigaan Saddex ka mid ah raggii Calaqa Karin jiray iyo qaar ka tirsan dadkii iibsan jiray, kuwaasi oo hada ku xiran saldhiga degmada Kaaraan.\nC/fataax Xaaji Nuur Gudoomiyaha degmada Kaaraan ee gobolka Banaadir ayaa sheegay in Waaxda Nageyle ee degmada Kaaraan laga sameeyay howlgalka oo lagu burburiyay xaruntii ugu weyneyd ee lagu karin jiray Calaqa.\nSawirro laga soo qaaday goobta Howlgalka laga sameeyay ayaa waxaa ka muuqanayay Digsiyaal lagu Karin jiray Calaqa iyo Fuustooyin caagag ah oo lagu shubi jiray Calaqa, kuwaasi oo dhammaan ay burburiyeen Ciidmaada ammaanka.\nDegmada Kaaraan ee Gobolka Banaadir ayaa maalmahan waxaa ka socda Howlgal gaar ah oo lagu beegsanayo raga dareeska Ciidanka dhaca ku geysta iyo kuwa fallaka amni daro kula kaca shacabka.


Ukhtii naftu ku nacday naskiina ku fur: – Maandoon\nOctober 28, 2016 January 2, 2017 Burhan Mohammed 8 Comments Burhaan Ahmed Mohamed, Ukhtii naftiina ku nacday naskiina ku fur!\nUkhtii naftu ku nacday naskiina ku fur: waallidii xalay aan kala kulmay waydiintii wadaadka!\nNin baa wadaad wuxuu weydiiyey su’aal sidatan ahayd:\nShiikhow waxaan ahaa macallin qaata mushaar dhan 100$, anoo nolosha la wareersan ayaan waxaan guursaday gabar, aabbeheed iyo hooyadeed wax dhaqaale ah ima aysan waydiisan. Aniga iyo xaaskaygu si wadajir ah ayaan waxaannu u bilownay xammaali , waxaa nasoo wajahay xaalad adag, xaaskaygu waxay muujisay xilkasnimo dheeraad ah, waxayna dhabarka u ridatay barbaarinta dhallaanka, aniguna dhuuniga la cuno iyo dharka dhallaanka ayaan soo dhicin jiray. Sannado badan ka dib, dunidii way noo dhoollacadaysay, noloshii aan ku dhibbanayna way is dhalan rogtay, oo waxaan galnay nolol baraare leh. Xaaskaygii aan soo wada halgami jirnay way xoog beeshay, aniguna xaas cusub ayaan xayndaabtay, xoolihii aan soo wada xammaalnayna anaa xaabsaday, xariggeedi iyo meherkeedina waan siiyey. Haddaba shiikhow ma xumaan baan sameeyey???\nShiikhii wuxuu yiri : Haddii xaalku yahay sida aad sheegtay, xaaraan maadan gelin, xilkii ku saarnaana waad gudatay ( wuxuu ula jeedaa maherkii la sheegay in gabadha la siiy)\nAragtida shiikhu waxay ka duulaysaa labo arrimood oo kala ah:\nA: In xaqa gabadhu ku leedahay saygeeda marka ay ka la tagaan uu yahay meher keliya, meherkaasna ay ku mutaysatay baashaalkii uu ku baashaalay xubinteeda taranka المهر مقابل الِإستمتاع . Arrintaasi waxay u muuqataa in gabdhuhu ay noqdeen badeeco lagu badashay lacag.\nB: Arrinta kale ee fatwada wadaadku cuskantahay waxay tahay in furniinku yahay xaq uu leeyahay ninku, dumarkuna ay la mid yihiin duunyo la foofsaday, waana meesha wadaaddadu ka dhahaan إنما الطلاق لمن أخذ بالساق . Laakin dhanka kale marka laga dhowro dhacdadaan miyeysan u muuqan arrin caddaaladda ka durugsan, sababtoo ah dumarkii waxaad mooddaa in laga dhigay dhar la soo gatay deedna la’isticmaalay, markii ay duugoobeenna la daadshay .\nKu tagrifalka ninku ku tagrifalo furniinka waxaa ka dhashay dhibaatooyin aad u badan. Tirakoob laga sameeyey dalka Sacuudiga sanadkii 2015, waxaa lagu ogaadey in dalkaas saacaddii ay burburaan 8 qoys.\nSababaha loo tiiriyo furniinka faraha badan waxaa kow ka ah siinta ninka kaliya la siiyey mulkiyadda furniinka, taasoo keentay ku talaxtag iyo tacaddi farabadan. Haddaba haddii guurku yahay heshiis dhex maray lab iyo dhedig ku heshiiyey inay unkaan qoys ay wadaleeyihiin maxaa diidaya in kalatagguna noqdo qorshe ay u wada dhanyihiin .\nDhaqanka furniinku waa dhaqan fac wayn oo Carabtu caado u leedahay. Dhammaanteen waxaan xusuusannaa in islaamku markii uu Carabta soo gaaray, ragga Carbeed ay agtooda caadi ka ahayd in ay guursadaan hadba intii ay u galmoon karaan oo dumar ah. Hasayeeshee diinta islaamku waxay isku dayday inay xakamayso xaaladdaas, waxaana la jideeyey afar xaas wixii ka badan inay xaaraan yihiin. Rag xeeladi kama dhaamatee, furniinkii ayaa wuxuu noqday waddo lagu xeeladaysto , oo xaasaska lagu badsado.\nMarkaan taariikhda dib u milicsanno, waxaan arkaynaa in furriinka haweenku uu ahaa aafo saamaysay carabta dhammaantood. Bal ila eeg haldoorkii Carbeed oo la caddeeyey in badankoodu- haddiiba aan la oran dhammaantood- ay guursadeen xaasas fara badan. Bilmatal, Khulafaa’uu Raashidiintii Cumar bin Khadaab, Cusmaan bin Cafaan iyo Cali bin Abii Daalib (RC) saddexdaba waxaa la sheegay in mid waliba sagaal xaas guursaday. Halkaas waxaa si cad kaaga muuqata sida dhaqankii hore ee Carabtu uu u saameeyey shareecada islaamka. Baraaruggii diineed ee dabayaaqadii siddeetanaadkii soo gaaray Soomaliya wuxuu watay qayb ka mid ah dhaqan carbeed uu furniinku ugu horreeyey waana meesha ay salka ku hayso weedha oranaysa “Ukhtii naftiina ku nacday naskiina ku fur!”\nUmaddaha xalka u helay xiriirka ka dhaxeeya labka iyo dhaddiga waxaa ka mid ah dowladaha reer Galbeedka ayagoo joojiyey in furniinku yahay wax uu leeyahay ninku, mana ka dhacdo waddamadaas in ninku suu rabo ka yeelo reerkiisa marka rabitaanku ka dhamaado. Arrinta furitaanka waxaa go’aankeedu yaallaa maxkamadaha, marka saygu uu damco inuu xaaskiisa sii daayo, waa inuu maxkamadda tagaa, deedna sheegaa duruufaha ku kallifaya furintaanka, intaas kadib maxkamaddu waxay u saartaa guddi ka soo baaraandega cabashada sayga ,waxaa kaloo loo yeeraa xaaska ninka, si loo ogaado dhibaatada keentay dalbashada furniinka ee ka timid dhanka ninka, intaas kadib waxaa la isku dayaa in la dhexgalo xaal mastuurna wax lagu dhammeeyo. Furniinku wuxuu yimaadaa marka xaaladdu xumaato, go’aanka kalataggana waxaa leh maxkamadda .Arrintaas waxay keentay in aan cidna ku degdegin furniin aan laga fiirsan.\nWaxaa dhici karta dadka qooqa la ildaran ee raba in gabadhay arkaanba ay ka dulbaxaan, deedna markay dantooda bogtaan ay dhahaan baayo naftiina ku nacday naskiina ku fur, inay arrintaan ah in maxkamaddu go’aamiso kalaguurka sayga iyo afada is qaba, ay u arkaan arrin baalmarsan shareecada islaamka. Haseyeeshee, si dhab ah marka loogu dhabbagalo diinta islaamka waxaad ogaanaysaa in arrintani ay ku qotonto nuxurka shareecada islaamka ee ah ilaalinta danta guud iyo ka hortagidda burburka qoyska.\nAkhristow axkaamta Shareecada waxaa loo qaybiyaa laba qaybood oo kala ah: Cibaado iyo Mucaamalo, waxa ugu muhiimsan ee lagu kala saaraana waa in Cibaadadu aysan ahayn axkaam lafahmi karo xikmadda loo jideeyey, ee ay tahay in loo qaato Alle caabud oo keliya. Tusaale ahaan, ma garan karno sababta salaadda Maqrib saddex ragcadood looga dhigay, Duhurka,Casarka iyo Cishahana afar ragcadood loo gadhigay. Sidoo kale ma garan karno sababta qofku markuu gadaal-ka- neefsado uusan u dhaqin meeshii uu ka neefsaday, ee loo amray inuu dhaqo xubno kale sida Wajiga, Gacamaha iyo Lugaha.\nHaddaba, si leeda-fuulka iyo gacan bidixaynta looga ilaaliyo sharaceeda Islaamka, Alle axkaamta marka uu soo dajiyey wuxuu ku xiray xikmad iyo macne laga leeyahay ee kuma uusan xirin muuqal iyo magac, waana meesha culimadu ka dhahaan xukunku waxa uu raaacaa cillada iyo xikmada loo jideeyey “ alxukmu yaduuru maca cillatihi wujuudan wacadaman/ الحكم يدرو مع علته وجودا وعدما.”\nSidoo kale, axkaamta waxaa loo kala saaraa labo qaybood oo kale ah:\nKow :Axkaam jirtay Islaamka ka hor dabadeedna Islaamku uu sideedii hore ku socodsiiyey ama uu wax yar ka badalay الأحكام الإمضائية . Axkaamta noocan ah waxaa u badan mucaamalaadka sida guurka, beeca iyo magta .\nLabo: Axkaam ugub ah oo aan horay loo aqoon sida salaadda iyo sakada. Axkaamta noocan ah waxay u badan tahay cibaaddada.\nFarqiga u dhexeeya labadan qaybood ee axkaamta ahí waxuu yahay in midda hore ay ku jaan go’antahay qaabkii shareecadu u jideysay. Midda kalena ay tahay axkaam la rabo inay la jaanqaaddo curifaga iyo duruufta dhaqan-dhaqaale ee markaas jirta. Haddaba shuruucda guurka iyo furriinku waxay qayb ka yihiin axkaamta la rabo in la waafajiyo casriga cusub iyo xuquuqu insaanka, si loo yareeyo tumashada diimaysan iyo tacadiyada ka dhasha .\nAxkaamta noocan ah waxaa maamulkeeda iyo wax-ka-badakeeda leh dowladda markaas jirta, ayadoo ka anbaqaadaysa danta dadkeeda iyo duruufaha ku xeeran, sababtoo ah danta guud ayaa halbeeg u ah sharci walba oo wax lagu maamulo المصلحة العامة هي الأساس في مشروعية القانون .\nSida la wada ogsoonyahay Khaliifkii 2-aad ee Muslimiinta Cumar binu Khaddaab (RC) ayaa joojiyey sharci lagu dhaqmi jiray xilligii Rasuulka (SCW) iyo sannadihii Abuu-Bakar (RC) uu xukunka hayey. Sharcigaas oo ahaa qaabka wax loo furo, iyada oo Cumar sharci badalkaan u cuskaday danta guud iyo ilaalinta qoyska.\nHaddaba, maxaa u diiday maxkamadaha waddankeena in ay joojiyaan furniinka afka waxlaga furo Sharcina laga dhigo in guurka iyo furniinka labadaba la dowladeeyo, si loo xakameeyo in lagu tacadiyo haweenka Soomaaliyeed.\nWaxaa xusid mudan in dabayaaqadii sannadkii 2015 waddanka Masar ay ka dhacday dood maan-gal ah oo ku saabsanayd furniinka afka looga dhawaaqo الطلاق الشفوى . Labo shiikh oo ka mid culimada Azhar oo kala ah Sacdu Diin Al-Hilaali iyo shiikha kale ee lagu magacaabo Khaalid Al-Jundi ayaa ku dooday in furniinka afku uusan sharci ahayn, gabadhuna aysna ku furmi karin meel aan maxkamad ahayn .\nSacdu Diin Al-Hilaali isagu mowduucan wuxuu ka qoray buug la magac baxay “Fiqiga Masaarida ee burinta furriinka afka ee kuwa isku guursaday si rasmi ah/ فقه المصريين في إبطال الطلاق الشفوي للمتزوجين بالوثائق الرسمية\nShiikhu buuggan wuxuu ku sheegay in furniinkaasi uusan sharciga waafaqsanayn, uusanna dhacayn. Dhanka kale shiikh Khaalid Al-Jundi isagu waxa uu leeyahay see baa gabadha mustaqbaleedku ugu xirnaan karaa weedh la iska yiri كيف تكون المرأة مرهونة في كلمة .\nMaqaalkaan gaaban ujeeddadiisu ma aha in uu sheego ama tibaaxo in furniinka noocaan ahí uu yahay xalaal ama xaaraan, balse ujeeddadu waa in la isku baraarujiyo in furriinka noocaan ahí uu yahay dulmi iyo duudsi lagula kacayo haweenka.\nGunaanadkii iyo gebogabadii, waxaa habboon in aan is xasuusinno xadiiska nebiga (SCW) laga wariyo ee yiraahda: “ Shuruudda kan u mudan in aad oofisaan waa midka aad ku bannaysateen xubnaha taranka ee dumarka/ “أحق ما أوفيتم من الشروط أن توفوا ما استحللتم به الفروج. Shardigaan xadiisku xusay aalaaba waxaa lagu macneeyaan meherka, waxaase igala habboon in lagu macneeyo dhammaan xuquuqda ka dhalata guurka, oo uu ugu horreeyo nolol-wadaag joogto ah. Maxaa yeelay, haweenaydu ninka uma guursato meherka darti, balse waxay u guursataa si ay ula qaybsato nolosheeda oo dhan, macaan iyo kharaar labada.\nSida roon Allaha na waafajiyo.\nBurhaan Ahmed Mohamed\n← Maansadii hore iyo midda cusub\nEebbe Muslim Ma Aha! →\nDhakafaarka Awra Amba: Barbaartu Laxooxda Ha Dubeen!\n8 thoughts on “Ukhtii naftu ku nacday naskiina ku fur:”


Fedora Silverblue: Nidaamka Hawlgalka Miiska ee aan la beddeli karin oo xiiso leh | Laga soo bilaabo Linux\nFedora Silverblue: Nidaamka Hawlgalka Miiska ee aan la beddeli karin oo xiiso leh\nLinux Post Ku Rakib | 23/09/2021 06:00 | La cusbooneysiiyay 23/09/2021 12:17 | Qaybinta, GNU / Linux\nSidii aan u ballan qaadnay waqti yar ka hor, qoraalkeenna oo loogu magac daray «Mashruuca Fedora: Ogaanshaha Bulshadaada iyo Horumarinteeda Hadda«Maanta waxaan dhex geli doonnaa mid ka mid ah mashaariicdeeda ama horumarkeeda, oo la yiraahdo "Fedora Bluesilver".\n"Fedora Bluesilver" doonaya inuu noqdo a Nidaamka hawlgalka ee aan la beddeli karin (aan la beddeli karin) kombiyuutarrada waa inay ahaadaan goobaha shaqada ee GNU / Linux waana inay adeegsadaan xirfadlayaal, inta badan horumariyayaal iyo kuwa kale ee la xiriira Sayniska Kombiyuutarka, iyadoo ay ugu wacan tahay taageerada sare ee la xiriirta adeegsiga weelasha.\nMashruuca Fedora: Ogaanshaha Bulshadaada iyo Horumarinteeda Hadda\nKuwa danaynaya sahaminta nimcada post la xiriira hore con Mashruuca Fedora iyo curintiisa kala duwan, waxaad gujin kartaa xiriirka soo socda, ka dib markaad dhameyso akhriska daabacaddan:\n“Mashruuca Fedora waa uHal -abuur cusub, bilaash ah oo furan oo loogu talagalay qalabka, daruuraha iyo weelasha u saamaxaya soo -saareyaasha softiweerka iyo xubnaha bulshada inay u dhisaan xalal u gaar ah adeegsadayaashooda. Si kale haddii loo dhigo, waa beel dad ah oo ka wada shaqeynaya sidii loo dhisi lahaa madal softiweer il furan oo furan, iyo in la iska kaashado lana wadaago xallinta adeegsadaha ku dhisan madalkan. ” Mashruuca Fedora: Ogaanshaha Bulshadaada iyo Horumarinteeda Hadda\n1 Fedora Silverblue: Waxay ku habboon tahay qulqulka shaqada weelka ku jihaysan\n1.1 Waa maxay Fedora Silverblue?\n1.3 Qaddarin shaqsiyeed\nFedora Silverblue: Waxay ku habboon tahay qulqulka shaqada weelka ku jihaysan\nWaa maxay Fedora Silverblue?\nQoraalkii hore ee ku saabsanaa "Mashruuca Fedora", waxaan si kooban u sheegnaa taas "Fedora Bluesilver" es:\n"Nidaamka Hawlgalka desktop-ka oo aan la beddeli karin (aan la beddeli karin) oo loogu talagalay inuu bixiyo kaalmo wanaagsan oo ku aaddan qulqulka shaqo ee xudunta u ah. Kala duwanaanshahaan Fedora Workstation wuxuu bartilmaameedsadaa bulshooyinka horumariya."\nSi kastaba ha ahaatee, inkastoo ay dabeecad aan isbeddelin, waa in la ogaadaa inay runtii tahay:\n"Kala duwanaansho Fedora Workstation. Markaa waxay umuuqataa, dareemeysaa, oo u dhaqmeysaa sida nidaamka hawlgalka desktop -ka caadiga ah, waayo -aragnimadu waxay la mid tahay tan la helay iyadoo la adeegsanayo goob shaqo oo Fedora ah."\nIyo caddeynta taas, marka laga hadlayo is -beddel la’aanta "Fedora Bluesilver" tixraaca waxaa loo sameeyey:\n"Rakibaadda kasta ee Fedora Silverblue waxay la mid tahay rakibaadda kale ee isla noocaas ah. Habka Operating -ga ee ku jira diskka ayaa si isku mid ah mishiin kale ugu socda, weligiisna isma beddelo marka la isticmaalayo."\nWaxaa ka mid ah astaamaheeda muuqda waxaan xusi karnaa kuwa soo socda:\nNaqshad aan la beddeli karin oo loogu talagalay xasillooni dheeraad ah, khalad yar oo u nugul Oo sidaas daraaddeed way fududahay in la tijaabiyo oo la horumariyo.\nMeel aad u fiican oo loogu talagalay codsiyada haynta, iyo sidoo kale horumarinta softiweerka ku saleysan weelka.\nCodsiyadaada (barnaamijyada) iyo weelasha waxaa lagu hayaa si gooni ah nidaamka martida loo yahay, taasoo hagaajinaysa xasilloonida iyo isku halaynta.\nCusboonaysiintooda ayaa degdeg ah mana jirto wax sugitaan ah inay rakibaan. Dib -u -bilowga si caadi ah ayaa ku filan inaad ku raaxaysato nooca xiga ee la heli karo ama aad dib ugu noqoto nooc hore, haddii loo baahdo.\nWixii macluumaad dheeraad ah ee ku saabsan "Fedora Bluesilver" waad booqan kartaa qaybta download ku saabsan "Mashruuca Fedora". Oo ku saabsan isaga qaybta ugu weyn ee rasmiga ah In xiga isku xirka. Meesha wax badan ka jiraan dukumeentiyo la heli karo gaar ahaan rakibidda iyo isticmaalka. Oo ku saabsan macluumaad farsamo taas oo ay ku gaadhayso tiknoolajiyadeeda aan la beddeli karin qalabeed kaas oo ay ku maamusho isticmaalka weelasha, si loo gaaro faham caalami ah oo qoto dheer oo ku saabsan horumarka la sheegay.\nXaqiiqdi, "Fedora Bluesilver" waa abuuris weyn oo loogu talagalay isticmaaleyaasha had iyo jeer u baahan abuuro / rakib / beddel / tijaabiso codsiyada iyo nidaamyada on your Operating System. Tan iyo, awood u lahaanshaha si joogto ah u fulin kara falalka noocaas ah cabsi la'aan iyo welwel toona si xun u beddela ama u dhaawacma Nidaamka Hawlgalka loo adeegsaday, runtii waa a lagu daray qiimo badan marka ay timaaddo shaqada ama hawlaha muhiimka ah.\nY "Fedora Bluesilver" waxay iga dhigaysaa inaan wax badan ka fikiro, ku saabsan Jawaab -celinnada lagu abuuray GNU / Linux Distros sida MX o AntiX.\nTan iyo, ugu yaraan xagga rakibidda, natiijada ugu dambeysa ee rakibidda Respin had iyo jeer waa isku mid. Taasi waa, nuqul sax ah oo ah nidaamka la abuuray. In kasta oo aanay ahayn kuwo aan la beddeli karin, haddana waxay oggolaadaan in si deg -deg ah loo rakibo ISO laga abuuray sawirka iyo ekaanshaha Nidaamkayaga Hawlgalka. Oggolaanshaha in la haysto ama dib loo soo celiyo sidii aan mar walba rabno inaan u isticmaalno.\nSoo koobid, "Fedora Bluesilver" hadda waa mid ka mid ah curinta ugu xiisaha badan ee "Mashruuca Fedora". Tan iyo markii, waxay raadineysaa inay noqoto mid aad u badan deggan oo lagu kalsoonaan karo sida Nidaamka Hawlgalka Shaqada, gaar ahaan xirfadleydaas horumariyaasha, iyo kuwa isticmaala qulqulka shaqo ee diiradda la saarayo weelasha.\nWadada buuxda ee maqaalka: Laga soo bilaabo Linux » Qaybinta » Fedora Silverblue: Nidaamka Hawlgalka Miiska ee aan la beddeli karin oo xiiso leh\nWaxaan ahay isticmaale Silverblue runtiina, maahan sidii adeegsiga distro caadi ah. Qaabka loo maareeyo ayaa gebi ahaanba kala duwan waxaanan tixgelinayaa Silverblue mustaqbalka linux distros;\nWaad ku mahadsan tahay maqaalkan si fiican ayaa loo sharxay\nU jawaab Paul Cormier CEO Red Hat, Inc.\nSalaan, Bawlos. Waad ku mahadsan tahay faalladaada waxaan aad ugu faraxsanahay inaad ka heshay. Ma heli karin inaan ka shaqeeyo MV, si aan u sii baaro. Waxaan u maleynayaa inaysan ku shaqeynin MV, sax?\nSalaan, waligey kuma rakibin MV. Waxaan haystaa kombiyuutarro dhowr ah midna waxaan ku haystaa qalin -qalin ....\nIn kasta oo haddii aan wax ka akhriyay dhibaatooyinka ku saabsan mashiinnada dalwaddu, ma aqaan haddii aad rabto inaad ku khayaamiso sanduuqyada, laakiin halkan YouTuBe ayaa qof ku rakibaya qalin -qori oo ka dhiga inay shaqeyso, ma aqaan haddii aad rabto inaad fiiriso oo eeg haddii ay adiga kuu shaqayso: https://www.youtube.com/watch?v=AeNKlIizUFc\nSalaan ka timid Colombia\nSalaan, Bawlos. Waad ku mahadsan tahay faalladaada iyo waxtarkaaga. Isku day mar kale adoo adeegsanaya VirtualBox adoo raacaya tilmaamaha fiidiyaha waxna ma jiraan. Kadib waxaan isku dayi doonaa Sanduuqyada.\nAdeegga Epic Games 'Adeegga Ka-hortagga Khiyaamaynta fudud wuxuu hadda la jaan qaadayaa Linux iyo Mac\nUbuntu Touch OTA-19 mar hore ayaa la sii daayay oo kuwanu waa warkeedii


Budhcad-badeed lagu xukumay 15 sanno oo Xadhiga ah | Xarshinonline News\nBudhcad-badeed lagu xukumay 15 sanno oo Xadhiga ah\nBerbera, (NNN)- Maxkamadda gobolka Saaxil, ayaa xukun muddo dheer ah ku riday koox la sheegay inay ka tirsan yihiin Budhcad-baddeeda Soomaalida.\nSida uu sheegay guddoomiyaha Maxkamadda gobolka Saaxil Cusmaan Ibraahim Daahir, kooxdan oo 11 nin ka kooban waxay Maxkamaddu ku xukuntay min 15 sannadood oo xadhig ah.\nGuddoomiyuhu waxa uu sheegay in kooxdan oo badhtamihii bishii December ee sannadkii aynu ka soo gudubnay ay Ciidanka ilaalada xeebaha Somaliland ka soo qabteen meel u dhow degmada Lughaya ee gobolka Awdal, ay dacwadoodu muddo todobaad ah ka socotay Maxkamadda gobolka Saaxil ee magaalada Berbera.\nWaxa uu sheegay inay xukunkaas soo saareen ka dib markii ay ku qanceen caddaymihii Maxkamadda la hor keenay, iyadoo qareen difaacayay kooxdaa Budhcad-baddeeda ah. “Maxkamadda gobolka Saaxil waxay 11-kaa nin midkiiba ku xukuntay 15 sannadood oo xadhig ah, iyadoo raacaysa qodobada Xeerka habka ciqaabta guud,” ayuu yidhi Cismaan Ibraahim Daahir.\n← Kulan dhexmaray Qaadhaan-bixiyeyaasha caalamiga ah iyo xukuumadda Somaliland\nPuntland oo magaca Siyaad Barre u bixinaya goobo ka mid ah Deegaannadooda →


Maxaa Lagu Garan Karaa In Qofku Dhintay?\nSunday July 18, 2021 - 09:39:14 in Articles by Hadhwanaag News\nWaxa Qoray: C.Raxmaan Hayaan.\nMa jirto qeexdin sax ah oo ka dhaxaysa dhakhaatiirta adduunka oo dhan oo sharraxaysa in qof dhintay, haddana qofka marka aynu u malaynno inuu dhintay ama ehelladiisu ka shakiyaan inuu dhintay iyo in kale waxa ay u geeyaan dhakhtar, kaasoo hadalkiisa si buuxda loo qaato. Haddaba waa maxay aqoonta ay isticaalaan dhakhaatiirtu ee ay ku ogaadaan in qofku adduunka ka tagay? Su’aashaa waxa aynu kaga jawaabaynnaa gabagabada qoraalkan kooban ee aynu ku iftiiminyanno liidka khafiifka ah ee u dhexeeya nolosha iyo dhimashada.\nDhawaan ayaa waraysi laga qaaday nin xaabaalaha qoda oo xafaar ah magaalada Hargeysa uu wariyay qisooyin cajiib ah oo sheegaya in dad nool la’aasi gaadhay, iyada oo qaar markii iilka lagu sii waay ka dul keceen naxashkii lagu siday, qaar kalena markii lagu tukanayay ay kaceen, lagana yaabaa in ay dhacday in nool la aasay. Haddaba sheekooyinkaa markii aan maqlay ilamay noqon qaar aan mustaxiil ahayn, waayo waxay caddayn u tahay in aanay jirin calaamado la eego ama qeexdin la wada raaco oo sheegaysa in qofku dhintay. Qofka waxa la yidhaahdaa waa uu dhintay marka uu wadnihiisu istaago ama la arko inaanu neefsanayn. Balse taasi ma ku filan tahay in lagu ogaado in qofkuu dhintay?\nDaraasad la sameeyay sannadkii 2013, waxa lagu sheegay in kiisaska dadka wadnaha lagaa soo booday ama wadnuhu istaagay ee loo adeegsaday mishiinka loo yaqaanno CPR( CardioPulmonary resuscitation) ay suurtagal noqon karto in muddo 38 minit ah loo lagu soo celin karo garaacii iyo shaqadii wadnuhu hayay, waa se haddii aanu jirin dhaawac culus oo maskaxda ka so ogaadhay.\nHaddab waa halkan meesha ay kala duwanaanshuhu ka bilaabmayaa, waana meel aad u muhiim ah marka ay maskaxdu gabi ahaanba joojiso shaqada ma jirto si loo soo celin karaa, mana jirto si garaacii wadnaha dib loogu soo celin karaa shaqadana halkaas ayuu ku joojinayaa, xataa haddii lo isticmaalo mishiinka naqaska. Maskaxdu waa xubinta jidhka ka midka ah innoo saamxda inaynu ka war haynno adduunyada innagu xeeran, aragga, maqalka, taabashada, dhadhanka iyo hadalka intaasoo dhanba waxa ay qofka ka dhigaan qof nool oo soo jeeda oo lagu xisaabtami karo inuu nool yahay(Consciousness).\ninnaga oo taa maskaxda ku haynna qofku marka uu miyir doorsoomo ee uu dib u soo noqon waayo ayaa lagu qeexi karaa inuu dhintay, saynis yahannaduna arrintaa waxa ay ogaadeen oo kaliya 1959kii.\nWaxa kale oo jirta arrin aad la yaabi doonto, marka aad seexato maskaxdaadu ma shaqayso, waxaana la yidhaahdaa qofka seexdaa waxa uu la mid yahay qof dhintay iyada oo ay ugu wacan tahay istaagidda ay shaqadii joojiyeen unugyada dareenka ee maskaxdu( brain stem effector neurons) marka uu qofku seexdo, sidaasoo kale maskaxda banii aadanku waxa ay joojisaa shaqada marka qofku dhinto iyada oo keenayso inuu qofku miyi doorsoomo ama miyir-daboolmo. Faraqa kaliya ee labadan xaaladood u dhexeeyaa waamiyir-daboolanka yimaadda qofku marka uu seexdo waa uu ka soo noqon karaa, balse miyir-doorsoonka ku dhaca qofka marka uu dhinto kama soo noqon karo lagamana soo celin karo. Taa awgeed dhakhaatiirtu marka ay ku dhawaaqayaan qof inuu dhintay waa inay ku xaddidaan caddayntooda xaaladda maskaxda ama Brain stem oo kaliya miyay dhimatay mise waa ay nooshahay.\nBalse quraanka kariimka in qofku marka uu dhintaa ay tahay marka ay maskaxdu si abadiyan ah u joojiso shaqada waxa uu sheegay in ka badan 14 qarni ka hor. Ilaahay waxa uu ku sheegay aayadda 60naad ee Suurat Ancaam sidan.\nوَهُوَ ٱلَّذِى يَتَوَفَّٮٰڪُم بِٱلَّيۡلِ وَيَعۡلَمُ مَا جَرَحۡتُم بِٱلنَّہَارِ ثُمَّ يَبۡعَثُڪُمۡ فِيه لِيُقۡضَىٰٓ أَجَلٌ۬ مُّسَمًّ۬ى‌ۖ ثُمَّ إِلَيۡهِ مَرۡجِعُكُمۡ ثُمَّ يُنَبِّئُكُم بِمَا كُنتُمۡ تَعۡمَلُونَ\nIlaahay waa Allaha idin dila habeenkii( Markaad seexataan) waana Allaha og waxa aad maalintii samaynaysaan, kadib waa uu idin soonooleeyaa( kiciyaa) mar kale, si aad u sii noolaataan muddoo cayiman ……..)\nAayad kale oo ku jirta suuratu Zuamr Ilaahay Korree oo Ceeb ka nasahnaaye, waxa uu ku yidhi\n(اللَّهُ يَتَوَفَّى الْأَنفُسَ حِينَ مَوْتِهَا وَالَّتِي لَمْ تَمُتْ فِي مَنَامِهَا فَيُمْسِكُ الَّتِي قَضَى عَلَيْهَا الْمَوْتَ وَيُرْسِلُ الْأُخْرَى إِلَى أَجَلٍ مُسَمًّى إِنَّ فِي ذَلِكَ لَآيَاتٍ لِّقَوْمٍ يَتَفَكَّرُونَ\n(Ilaahay waxa uu qaataa nafaha marka ay dhimanayaan iyo kuwa aan dhiman ee hurdada ku jira, kadib waxa uu agtiisa ku hayaa kuwa wakhtigoodii ay dhimashadu ay gaadhay, kuwa kalena kalena waa uu u soo celiyaa naftooda illaa wakhti cayiman, xaqiiqo ahaanna arrintaasi waxay cibro qaadasho u tahay dadka fakaraya).\nLabadaa aayadoodba waxa ay si cad u sheegayaan in qofku marka uu seexdo iyo marka uu dhinto ay isku mid yihiin, waxa kaliya oo ay ku kala duwan yihiinna ay tahay ku soo noqoshada xayndaabka nolosha.\nSidoo kale waxa aaydahan Quraanka ah sii xoojinaya axaadiista nabigeennii suubbanaa NNKHA kuwaasoo iyaguna sheegaya in hurdadu tahay dhimasho yar.\n"والذي نفسي بيده لتموتن كما تنامون، ولتبعثن كما تستيقظون،\nHaddaba Si aynu u qiimaynno nolosha banii aadanka waa in aynu isku raacnaa qeexdin rasmi ah oo sheegaysa in qof dhintay. Sida uu quraanku sheegayna qeexdintaasi wa inay salka ku haysaa in marka maskaxda qofka laga hadlayaa ay u dhimato si abada ah oo aanay soo dib u soo noqonayn.\n[email protected] ,Hargeyssas, Somaliland.


Dhageyso: Rajo Laga Qabo In La Soo Afjaro Colaadda Dhumay – Goobjoog News\nWaxgarad dhowaan nabadeyn u tagay deegaanka Dhumay ee Sool ayaa rajo ka muujiyey xallinta dagaallo halkaasi ka dhacay.\nGaraad C/laahi Maxamed Guuleed oo ka soo noqday deegaanka Dhumay ayaa Goobjoog News u sheegay in la kala qaaday maleeshiyaadkii dagaallamay, ayna socoto dhaqangelinta heshiiskii la gaaray.\nGaraad C/laahi waxaa uu sheegay in dadkii ka qaxay deegaanka uu dagaalka ka dhacay dib loogu soo celin doono guryahoodii isaga oo dhanka kale tilmaamay in rajo weyn ka qabaan soo afjaridda Colaadaan oo Muddo ka jirtay deegaanka Dhumay ee gobolka Sool.\nDagaalkan ayaa waxaa uu bilowday Jimcadii la soo dhafay isag oo ka dhacay deegaanka Dhumay ee gobolka Sool waxaana ku dhintey ku dhowaad 20 qof, iyadoo ay ku dhaawacmeen tiro intaa ka badan.\nWaxgaradka iyo Culimada ku dhaqan gobolka Sool ayaa waxaa ay sheegeen in ay wadaan wadahadallo lagu qaboojinayo dagaalka u dhaxeeya Maleeshiyaadka.\nDagaal beeleedkani oo u dhaxeeya malleeshiyaad kasoo kala jeeda laba beelood oo dirirtoodu soo laablaabtay ayaa waxaa la sheegay inay salka ku hayso aanooyin iyo dilal hore, oo heshiisyo horey looga gaarey fuli waayay.


Cawad oo ka hadlay wararka sheegaya in la sii daayey Dhaqaatiirtii Cuba | Najah Media Network\nBogga Hore Wararka Manta Cawad oo ka hadlay wararka sheegaya in la sii daayey Dhaqaatiirtii Cuba\nCawad oo ka hadlay wararka sheegaya in la sii daayey Dhaqaatiirtii Cuba\nDowladaha Soomaaliya iyo Cuba ayaa beenisay warar sheegaya inxarakada Al-Shabaab ay sii daysay laba dhaqtar oo u dhashay dalka Cuba, oo muddo ay ku haysteen gudaha Soomaaliya.\nGoor sii horreysay oo maanta ah ayaa wakaaladda wararka ee Associated Press waxay sheegtay in sarkaal ka tirsan sirdoonka Soomaaliya uu u sheegay in dhaqaatiirta lasii daayey dhammaadkii toddobaadkii tegay, kadib wada-xaajoodyo muddo socday.\nIlo-wareedyo dhowr ah ayaa u sheegay AP in sirdoonka Soomaaliya oo matalaya dowladda Cuba ay galeen wada-xaajoodka lagu sii daynayo dhaqaatiirta kadib markii la tusay muuqaal caddeynaya in dhaqaatiirta ay nool yihiin.\nSi kastaba, wasiirka arrimaha dibedda Soomaaliya Axmed Ciise Cawad ayaa sheegay in dowladda Soomaaliya aysan ka war-hayn arrintaas.\n“Wararka ay warbaahinta caalamka qaarkood sii dayanayaan oo sheegaya in lasii daayey dhaqaatiirtii Cuban-ka ahaa ee lagu haystay Soomaaliya waa war aan kasoo bixin dowladda Soomaaliya, waa war la abuuray,” ayuu yiri Cawad.\nSidoo kale sarkaal ka tirsan wasaaradda arrimaha dibedda Cuba Juan Antonio Fernández Palacio ayaa beeniyey in lasii daayey labada dhaqtar ee lagu kala magacaabo Assel Herrera Correa iyo Landy Rodríguez Hernández.\n“Dadaallo xooggan ayaa socda oo la sameynayo si loo xaqiijiyo xoriyadda labada dhaqtar iyo inay dalkooda si nabdoon gu soo laabtaan,” ayuu yiri.\nAl-Shabaab ayaa dhaqaatiirtan kasoo afduubtay magaalada Mandheera ee dalka Kenya bishii April ee 2019, ayaga oo dilay mid ka mid ah raggii ilaalinayey, kadibna la galay Soomaaliya.\nMaqaal horeXarunta wasaaradda waxbarashada KG oo la dhagax-dhigay + Sawirro\nMaqaal XigaKenya oo dambi ku heshay rag lagu eedeeyey weerarkii Westgate


Laascaano:-Odoyaal la kulmay xubno ka tirsan Madaxtooyada Hargeysa. – Puntland Post\nPosted on June 20, 2018 by Dhiirane\nWafti uu hogaaminayo La taliyaha arrimaha bulshada Madaxweynaha Somaliland oo maalmihii lasoo dhaafey ku sugnaa magaalada Laascaano ayaa maanta kulan la qaatey qaar ka mid ah Odoyaasha iyo Waxgaradka Laascaano kuwaas oo ay ka wada hadlay arrimo ku saabsan adkeynta nabadgalyadda magaalada iyo guud ahaan Gobolka.\nHadalo ay ka jeediyeen goobta qaar ka mid ah Odoyaashii iyo Waxgaradkii kulanka ka qeybgalay waxay ku baaqeen in la joojiyo colaada u dhaxaysa Puntland iyo Somaliland, waxayna si gaar ah fariin ugu direen qabaa,ilka ku nool mandiqada Puntland.\nMasuuliyiinta ka socday Madaxtooyadda Somaliland ayaa sheegay dhankooda dhawrkii cisho ee lasoo dhaafey inay u joogeen magaalada Laascaano wacyigalin la xidhiidha sideysan saameyn muuqata aysan ugu yeelan lahayn bulshada Gobolkaas arrimaha siyaasada ku lug leh.\nMaaha waftigii ugu horeeyay oo soo gaara magaalada Laascaanood, waxaana horey u yimid wafti heer wasiiro ah oo uu hogaaminayo Gudoomiyaha Baarlamanka Somaliland tan iyo intii ka dambeysay markii ay gudaha Laascaano kasoo cusboonaadeen kacdoono shacab oo ka dhan ah maamulka Somaliland kuwaas oo sida la rumaysan yahay ka dhashay colaada u dhaxaysa Puntland iyo Somaliland.


Top News Golaha ammaanka ee Qaramada Midoobay oo ansixisay weerar ka dhan ah Daacish – Kismaayo24 News Agency\nby admin 21st November 2015 021\nGolaha ammaanka ee Qaramada Midoobey ayaa meel mariyay qaraar ay soo gudbisay xukuumadda Faransiiska, kaasi oo ah in dagaal lala galo kooxda Daacish.\nQaraarkan ayaa ogolaanaya in dhammaan dalalka awooda leh ay ka qeyb galaan dagaal ka dhan ah kooxda Daacish, oo awood ciidan ku leh qeybo ka mid ah wadamada Ciraaq iyo Suuriya.\nDhinaca kele Golaha ammaanka ee Qaramada Midoobay ayaa si kulul u cambaareeyey weeraradii Paris lagu qaaday todobaadkii la soo dhaafay, halka dowladda Faransiiska ay sheegtay in ay qaadi doonto talaabo milateri,oo ay isku difaacayso.\nXoghayaha arrimaha dibadda Mareykanka John Kerry ayaa sheegay in Daacish ay la kulmi doonto dagaal xooggan, oo lagu soo afjarayo jiritaanka kooxda, iyadoo dalalka Ruushka iyo Faransiiska ay iska kaashanayan duqeynta ka dhanka ah kooxda Daacish.\nGo’aanka golaha ammaanka ayaa ka dambeeyay kaddib markii kooxda Daacish ay sheegatay mas’uuliyadda weerarkii Paris lagu qaaday oo tirada dadka ku dhimatay ay hada gaartay 130 qof iyo diyaaradii Ruushka laga lahaa ee ku soo dhacday gacanka Siinaay ee dalka Masar oo ay ku dhinteen 224 qof.\nGen Darwiish iyo Cabdirashiid Janan oo Xarun Cusub ka furay….\nWar Cusub: Ciidamada AMISOM ee ku sugan dagmada afgooye oo arin lama filaan ah sameeyay xili guri kasto laga…..\nDaawo Barnaamijka Damaashadka Ciida ee Holland\nDhagayso:- Nikolas Kay oo Cambareyeey Weraarkii Xarunta Golaha Shacabka Muqdisho


LUDOGORETS VS AC MILAN: Shaxda & safafka ay fiidkii kusoo geli karaan! – Gool FM\nLUDOGORETS VS AC MILAN: Shaxda & safafka ay fiidkii kusoo geli karaan!\nRaage February 15, 2018\n(Razgard) 15 Feb 2018 – Waxaa caawa fiidkii ballansan labada kooxood ee Ludogorets iyo AC Milan oo ku ballansan wareegga 32-ka ee koobka Europa League.\nDhanka Ludo: Macallin Dimitrov ayaa ku howlgelaya shaxda 4-2-3-1 taasoo uu rajeeynayo inuu Milan ku dhibaateeyo isagoo adeegsanaya kaynaanta weerarkiisa. Daafaca waxaa ka dhex muuqda laacibkii hore ee kooxda Siena ee Moti.\nDhanka Milan: Gattuso wuxuu ku tiirsanaan doonaa laacibiinta safka 1-aad, kuwaasoo kooxdiisa ka caawiyay inuu jadwalka si tartiib ah sare ugu dhaqaaqo dhanka horyaalka. Waxaa boos dadabka daafaca ah isku haysta Abate iyo Rodriguez, iyadoo uu ninka hore cadcad yahay. Weerarka Cutrone ayaa fooska ka xiga André Silva.\n1 BROUN, 5 TERZIEV, , 19 VASILEV, 23 KERCHEV, 10 CAMPANHARO, 44 GORALSKI, 93 MISIDJAN\n90 A. DONNARUMMA, 68 RODRIGUEZ 22 MUSACCHIO, 17 ZAPATA, 18 MONTOLIVO, 9. ANDRE’ SILVA , 11 BORINI\nConti, Storari, Kalinic\n''Runtii waan ooyi gaarey, waxaan ahay madaxwaynihii ugu horreeyay ee Talyaani ah, xulkii Talyaaniguna wuxuu ka maqan yahay KA2018'' - Infantino oo u baaqay inuu Buffon FIFA kusoo biiro\nSSC NAPOLI VS LEIPZIG: Shaxda & safafka ay caawa kusoo geli karaan!


Qabyaaladda ma laga Gudbi karaa? | Voice Of Somalia\nPosted on April 11, 2016 by Voice Of Somalia Image\nWaayadan danbe qabyaaladdu waxa ay noqotay wax uu maqalkeedu dhagaheenna ka batay, waxa keli ah ee aynu kaga dareen celinnaa na uu yahay hiif iyo haaraan, weli se aynaan si hoose ugu gudo degin waxa innagu qasbaya in aan kusii dheggannaanno. Waa arrin aynaan waxba iska waydiin, warcelinno na u raadin.\nQabiilku waa is kooxaysi ku salaysan abtirsiin. (mar kale iyo meel kale macno aan sidan ahayn wuu yeelan karaa). Abtirsiintaasi ma sugantahay mise ma sugna? Waa weydiin kale oo meesha taal, aanan se hadda u socon in aan isku furfuro. Qabyaaladduna waa iyada oo is kooxaysigii fal loo rogay. Waa is garabsiin dhib iyo dheefba yeelan karta, sidoo kalena manfaceeda kooxaha ka wada tirsani ay kala badsan karaan. Marar badan qabiilku waxa uu u adeegaa, tiro yar oo kooxaha ku midaysan ka mid ah.\nIs kooxaysigu dunida siyaabo badan ayuu uga jiraa, dadkuna ujeeddooyin kala duwan ayay isku kooxaystaan, baahiyo kala geddisanna way ku kellifaan is kooxaysigoodaas. Kuwo waxay isku kooxaystaan mabaadii siyaasi ah oo ay dejisteen, kuwo kalena diin iyo caqiido ay aaminsanyihiin. Kuwo ayaa isku kooxaysta shaqo ay qabanayaan. Halka kuwo kalena isku kooxaystaan xirfad ay wadaagaan.\nQofku sidiisaba kama maarmo garab uu ku tiirsado. Garab baahidiisa iyo badhaadhihiisaba og. Sidaas ayaanay dunida uga jirayn oo u dhacayn in la arko, shakhsiyo iskood isaga jira oo aan meelna ku abtirsan. Sidaas si la mid ah ayaanay iyana suurtogal u ahayn, wax la isku kooxaysto oo dhibtiisu ka badatay dheeftiisa, in bulsho laga burburiyo, iyada oo aan loo keenin amaba loo hayn wixii u beddeli lahaa.\nInnaga Somaliland ahaan, inkasta oo aqoon la yeeshay oo xirfadley samaysantay, inkasta oo xisbiyo siyaasadeed la abuuray, inkasta oo fikrado diini ahi jiraan, haddana waxa ugu weyn ee shicib iyo dawlad ba aynu isku kooxaysannaa waa qabiil – walaw iskooxaysigeennaas magaca aynu ugu yeedhaynaa aanu kaasba noqone.\nHadal la yidhi, weligiiba wax la caadaystay ma joojin, wax ay cidi aaminsantahay in ay baahi u qabto oo ku tiirsantahay na, iyada oo wax u doorriya aan loo keenin kama ay tegin.\nWaan qirsanahay in qabyaaladdu ay hadda innagu tahay, carqalad dawladnimadeenna, horumarkeenna iyo ilbaxnimadeenna ba hortaagan, waxa kale oo aan iyana ogahay in ay sidaas ahaan doonto amaba kasii dari doonto inta aan dadka loo keenin wax u beddela. Inta ay dadku u arkayaan in aanay waxba uga baahnayn ku jirista xabsigaas weyn ee in badani ku qasbantahay in ay iska dugsato.\nNebigu NNKHA waxa uu carab u yimid iyaga oo qabiilka weyneeya. Iyaga oo isku yasa, isku addoonsada, iskugu faana oo iskugu awood sheegta haybta ay ku abtirsadaan. Waxa uu dhisay dawlad islaami ah oo awood badan, taas oo dabooshay baahiyihii aasaasiga ahaa ee qofka. Illaa heer laga gaadhay in aanu qofku waxba uga baahan qabiilka uu yahay, ee ay jirto dawlad u qabata intii qabiilku u ahaa iyo ka badanba.\nWaxaa sooyaalka lagu arkay, laba saaxiibadii Nebiga NNKHA ka mid ahaa, oo Islaamka ka hor midna addoon ahaa midna laandheere aan laga daba hadal ahaa, in Islaamnimadii kadib ay maso noqdeen, weliba kii addoonka ahaa uu ixtiraam ka dheeraad ka ah helayay. Waxaan ku aragnay taariikhda in marka Bilaal oo nin madaw ahi usoo galo asxaabta, uu Cumar Binu Khaddaab IRHA odhan jiray u istaaga sayidkiinna. Xilliga isbeddelka intaas le’gi dhacayo waa muddo yar oo kooban.\nDhacdadan waxa aan ka baran karnaa – in laga tegi karo qabyaaladda, weliba wakhti yar haddii loo hagar baxo. Haddii ay innaga dhabtahay in aynu sinnaano oo u sinnaano fursadaha jira iyo kheyraadka dalka, aynu la nimaadno wax guud oo inna mideeya. Wax inna tusa in aynu hal nahay oo ujeeddo guud wada leennahay.\nWaxa aan u baahanahay fal i tusa, ninka/gabadha Gabooye/Samaroon, Ciise, Harti iwm ee iga haybta duwani in wax aan dantayda ahayn aanay ku foognayn. Waxa aan rabaa wax aanu isku kooxaysanno oo aan afka ahayn, ee iga xigsiiya qofka ay isku qabiilka yihiin.\nDawladda fursadaha u bannaan ee ay iskooxaysi aan qabiil ku dhisnayn ku abuuri karto waxaa ka mid ah; in la abuuro ururro ku dhisan xirfad, aqoon iwm, haddii ay jiraanna awood loo yeelo, in la sameeyo xisbiyo mabaadii ku salaysan oo wax lagu kala doorto leh. Tusaale; Ururka xisaabiyayaasha, ururka baalashlayaasha, ururka dhakhaatiirta, ururka dadka macaanka qaba.\nHaddii si dhab ah aynu ugu dhaqanno, waxaynu arki lahayn iyada oo aan qabiil waxba looga baahdeen, sidoo kalena aan la arkeen qabyaalad laga cabanayo. Ururka aad ka mid ka tahay ayaa kuu noqonaya garab iyo gaashaan. Maalinta wiil yar oo kabocaseeye ah lagu xidho Badhan, wax alla wax kabacaseeye dalka jooga ayaa shaqo joojin samayn lahaa, markaas ayaa dhacdadaa ka dhacday bariga fog laga dareemi lahaa, Saylac oo cidhifka galbeed ah. Is kooxaysiga sidaas ah, ma jiro qabiil ka weyn oo uu qofna jeclaan lahaa in uu kusii tiirsanaado.\nMaalinta mala-awaalkani dalka ka hirgalo, waxaan hubaa in aan anigu ku abtirsan doono – ururka dhaqaaleyahanka, halka saygaygu uu xubin firfircoon ka noqon doono, xisbi siyaasadeed dimuraadi ah. walaalkay isagu ururka dhakhaatiirta xoolaha ayuu ku jiri doonaa. Saxiibadday iyadu waxa ay xubin muhiim ah ka noqon doontaa mid ka mid ah ururada bulshada.\nHaddiise warkeennu kusoo ururo qabyaaladda ha la joojiyo, mise na aynaan wax innoo dooriya la iman, xaalkeennu wuxuu noqon doonaa markaas, sidii uu macallinkaygii Gaarriye IHUN waa hore sifeeyay.\nWax kaluu ka doorbido\nWuxuu doonayaan jirin\nXamda Maxamed Xuseen Cigaal


Cawaaqib xumada Cilmaaniyadda – Xeernews24\n11. Juli 2016 /in Qormooyin/Articles /von admin\nDire-dhaba,(XeerNews) Monday, July 11, 2016 09:50:53\nCilmaaniyadu waxa ay dunida reer galbeedka ka soo shaac-baxday qarnigii 17aad ilaa qarnigii sagaal iyo tobnaadna waxa ay ku faaftay wadamo badan\nWaa Maxay Cilmaaniyadu?\nCilmaaniyadu waxa ay dunida reer galbeedka ka soo shaac-baxday qarnigii 17aad ilaa qarnigii sagaal iyo tobnaadna waxa ay ku faaftay wadamo badan oo bariga dhexe ku yaal oo ay ugu horeeyaan, Masar, Turkiga, Iiraan, Lubnaan, Suuriya iyo wadamo kale\n· Qayb ka mid ahi waxa ay diidan yihiin jiritaanka ilaahay\n· Qaybo kalena Ilaahay way rumaysan yihiin, laakiin waxa ay aaminsan yihin in aanay wax xidhiidh ahi ka dhexayn illaahay iyo noolaha.\n· Waxa kale oo ay aamisnan yihiin in la kala saaro diinta iyo nolosha, noloshana lagu dhiso caqli cilmi iyo tijaabooyin\n· In lagu dhaqmo mabda loo yaqaan (Pragmatism) oo ay yidhaahdaaan waa aragti ku habboon dhamaan qaybaha nolosha.\nü Sahan lagu tirokoobay gaboodfalkii ay la kulmeen ardayda dhigata dugsiyada kaniisadda ee loo tababaro in ay noqdaan xerta Baaderiga weyn, 80% iyagoo tiiraanyeysan waxa ay hoosta ka xariiqeen in ay Baaderiyadu faraxumeeyeen yaraantoodii.\nü Diin la’aan darted sida xoolaha ayaa loo dhaqmay waxaana laga tegay guurkii oo waxa lagu bedelay isla-noolaahso la macna ah dhilleysi ka mid noqday nolol maalimeedka bulshada.\nü Diin la’aan baahday ka dib dalalka reer galbeedku waxa ay dib u soo nooleeyeen dhaqan xumadii lagu halaagay qowmkii Nebi Luud” SC”. Kiniisad ku taala dalka Denmarki qaybteed lagu magacaabo “ Lutheran” ayaa markii ugu horaysay sharciyeysay guurka lammaane isku jinsi ah. Taasi oo nuxurkeedu yahay in laba nin is-khaniisaan amma laba naagood is-fara-fareeyaan.\nü Xaalku meel fool-xun ayuu ku biyo-shubtay, olole socday muddo sannado ah ka dib, waxa la arkay Baaderi Khaniis ah” Gay Bishop” in uu madax ka noqdo Kiniisadda, loona aqoonsado weli-karaameysan oo xidhiidhiya Alle iyo adoomadiisa, waana diin la’aan iyo dadnimo la’aan tii ugu weynayd ee abid la arko. Nin dabadiisa xafidi waayey in diin madax looga dhigo waa mucjiso maanka fayow diidaan yahay. Sidoo kale heerkaasi waxa si ka sii xun gaadhay diinta yuhuudda oo maant magac ahaan u jirta, balse aan lagu dhaqmin.\nHoteel Casri ah oo magaalada Muqdisho dhismihiisa laga wado(sawiro) Dawlada Ruushka oo qiraday in Diyaarad dagaal lagaga soo Riday Dalka Suuiya


Fahamka Shabakadda Hillaaca iyadoo la adeegsanayo Abacus | Exonumia\n# Fahamka Shabakadda Hillaaca iyadoo la adeegsanayo Abacus\nWaxaa qoray Roy Sheinfeld 2018/03/25open in new window\nWaxaan helay jawaab celin badan oo wanaagsan ka dib maqaalkeygii hore, Shabakadda Iftiinku waa mustaqbalka Bitcoinopen in new window. Si kastaba ha noqotee, markii aan akhriyay qaar ka mid ah jawaab-celinta, waxaa ii cadaatay in dadka qaar aysan si buuxda u fahmin sida Shabakadda Hillaaca (LN) dhab ahaantii u shaqeyso. Maqaalkan, waxaan isku dayi doonaa inaan kala saaro fikradda ka dambeysa LN iyo kanaalada lacag bixinta iyadoo la adeegsanayo isbarbardhigga abacus, aniga oo aan gelin farsamooyinka gaarka ah ee hirgelinta LN.\nHadda, ka fikir kanaalka lacag bixinta LNopen in new window sida hal silig oo abacus ah, halkaas oo tusbaxyadu ay matalaan bitcoin-yada gudaha kanaalka. Marka Alice iyo Bob ay abuuraan kanaalka lacag bixinta dhexdooda, Alice waxay dhigataa bitcoins ka Blockchain ee kanaalka dhexdiisa. Hadda, bitcoins (tusaale 10 bits ama 0.00001 BTC) waxaa iska leh Alice. Tusaalahan, kuul kastaa wuxuu la mid yahay hal xoogaa:\nSiliga abacus iyo kanaalka lacag bixinta ayaa leh astaamo wadaaga:\nLabada jiho: sida tusbaxa siliga abacus waxaa laga dhaqaajin karaa bidix ilaa midig iyo ku xigeenka, bitcoins waxaa laga rari karaa Alice loona wareejin karaa Bob iyo ku xigeenka.\nLahaanshaha: gudaha abacus, tusbaxyadu waxay noqon karaan bidix ama midig, waligoodna silig badhtankooda. Si la mid ah, bitcoins ee kanaalka lacag-bixinta waxaa iska leh Alice ama Bob.\ngo'an:* oo la mid ah habka aan tusbaxa loogu dari karin ama looga saari karin silig, Alice iyo Bob waxay ku beddelan karaan bitcoins dhexdooda, ilaa lambarka loo dejiyay markii la furayo kanaalka lacag bixinta. Haddii ay rabaan inay beddelaan tiro badan oo bitcoins ah, waxay ku qasbanaan doonaan inay sameeyaan macaamil ganacsi oo kale.\nTani waa sida kanaalka lacag-bixinta u eg yahay ka dib markii Alice ay u soo dirtay 2 bits Bob:\nAlice hadda waxay leedahay 8 kuul, Bobna wuxuu leeyahay 2 kuul. Hadda, aan sheegno in Bob uu sidoo kale ku xiran yahay LN iyo Carol isticmaalaya kanaalka lacag-bixinta 10-bit:\nLN, Alice waxay Carol ku siin kartaa Bob. Isbarbardhigga abacus, haddii Alice ay rabto inay 2 xabbo u dirto Carol, waxay 2 kuul siligga Alice-Bob u dhaqaaqdaa dhanka midig (Bob), Bob-na wuxuu u guuraa 2 kuul oo siligga Bob-Carol ku yaal dhanka midig (Carol). Tani waa sida ay u egtahay ka dib markay Alice soo dirtay Carol 2 bits:\nWaxaa muhiim ah in la sheego in haddii Bob uu ogolaado inuu ka qaybqaato macaamilkan, ma aqbali karo suunka Alice iyada oo aan loo wareejin tiro isku mid ah oo kuul ah Carol.\nIsticmaalka isbarbardhigga abacus, way fududahay in la sharaxo dabeecadda wax kala iibsiga LN-ka guud ahaan, iyo gaar ahaan waa maxay shuruudaha kanaalka lacag bixinta u baahan yahay inuu buuxiyo si loo habeeyo wax kala iibsiga. Tusaale ahaan, way fududahay in la arko sida Alice aanay Carol u soo diri karin kuul ka badan inta uu Bob xamili karo. Mar labaad, waxaa laga yaabaa in mustaqbalka ay awoodi doonto inay ku sameyso AMPsopen in new window, laakiin taasi waa sheeko maqaal kale.\nHaddii aad maqaalkan u aragtay mid waxtar leh, fadlan ha ilaawin inaad ku darto sacab (riix dheer si aad ugu darto sacab badan) oo la wadaag.


Maxkamad Kutaal Kenya Oo 30 Sano Oo Xabsi ah Ku Xukuntay Nin Basaas U Ahaa Alshabaab\nCiidamadda Amaanka Kenya ayaa Cabdiraxman Cabdi Taakoow waxa ay Qabteen 14 kii September ee Sanadkaan isagoo indhaha ku haya Duleelo uu lahaa Xabsi ku yaalla Magaaladda Mandera, si uu u ogoodo Xaaladda Xabsiga hase haatee Ciidamadda ayaa arkay oo xabsiga dhigay sida uu wariyay the Nation.\nKadib labo bilood oo ay socotay Su’aalo weeydiin iyo Hanaan baaris ahaa ayaa maxkamad waxay caddeeysay in Cabdiraxmaan Cabdi uu ahaa Basaas ka tirsan Al-shabaab oo doorkiisu ahaa in uu indho-indheeyo Xarunta Booliiska, Xabsiga iyo Xarun Military oo ay Al-shabaab Weerar la Damacsanaayeen.\nMaxkamadda ayaa Cabdi raxmaan Taakoow ku xukuntay 30 sano oo xabsi ah Arbacadii lasoo dhaafay.\nMaxkamadda gudaheeda waa uu diiday in uu shaago Weeradda Al-shabaab ay Qorsheeyeen in ay ku qaadaan Ciidamadda Kenya iyo meelaha ay la damacsanyihiin, wuxuuna ku gaabsaday in uu sheego xog ku sababsan Al-shabaab.\nWargeyska Daily nation ayaa daabacay in Cabdiraxmaan Taakoow uu Magaaladda Muqdisho ka Tagay Sadax Maalmood ka hor markii ay Ciidamadda Kenya Xireen si uu usoo gutto shaqo Basaasnimo ah oo uu Al-shabaab u qaabilsanaa.


Friday August 25, 2017 - 13:40:08 in Wararka by Super Admin\nDiiradda Jimcaha waa barnaamij todobaadle ah oo lagu falanqeeyo mawaadiic muhiim ah oo taagan bulshaduna ka dooneyso iney macluumaad ka hesho, inagoo mowduuc walba ka qeyb galina dad ku haboon oo xog fiican ka haya ama aqoon u leh.\nTodobaadkan waxaa barnaamijka lagu lafa guray dilkii ay bishii lasoo dhaafay Mareykanku u geysteen Sheekh Cali Maxamad Xuseyn (Sh Cali Jabal) waaligii wilaayada Banaadir. Nin ceenkee ayuu ahaa Sheekhu marka la eego shaqsiyadiisa iyo shaqadii uu hayay? Maxayse tahay ujeedada dhabta ah ee ay Mareykanku u dileen?.\nBarnaamijka waxaa marti ku ahaa culimo iyo indheer garad aqoon u leh Sheekha. Sidoo kale waxaa ka qeyb galay dad weyne u badan reer Muqdisho.\nHalkan Ka Dhageyso Diiradda Jimcaha 25-08-2017


[Sunday, September 3rd, 17] :: Al-Shabaab oo weerartay Buulo-Guduud\nKismaayo (RH) Ururka Al-Shabaab ayaa saaka waaberigii weerar culus ku qaaday saldhig ciidamada Soomaaliya iyo kuwa Jubbaland ay ku lee yihiin deeganka Buulo-guduud oo qiyaastii 30km dhinaca waqooyi uga beegan magaalada Kismaayo ee xarrunta gobalka Jubbada Hoose.\nDadka deeganka ayaa sheegay in weerarka uu ku billowday baabuur lagu qarxiyey albaabka horre ee sadhigga dabadeedna waxaa xigay ciidamo lugta oo galay oo ka tirsan Al-Shabaab.\nInta la ogyahay 18 ka tirsan ciidamada Jubbaland iyo kuwa Soomaaliya ayaa ku dhintay weerarka tiro intaas ka baddana waa ay ku dhaawacmeyn balse Al-Shabaab ayaa sheegay illaa 30 askari ay ku dileen weerarka Buulo-guduud.\nDadka deeganka ayaa sheegay in maqleen qarax xooggan iyo dagaal toos ah oo ka dhacaya xerada, sidoo kale warar ayaa sheegaya in Al-Shabaab ka wareen saldhigga gaadidka dagaalka iyo hub oo ay la aadeen dhinaca iyo magaalada Jilib ee gobalka Jubbada Dhexe.\nWaxaa kaloo jira warar sheegaya in ciidamo gurmad ah oo ku soo wajahnaa Buulo-guduud in wadadda loola galay oo la qarxiyey.\nBuulo-guduud waa saldhigga ugu weyn ee ciidamada Jubbaland iyo kuwa Soomaaiya ee deegannada duleedka Kismaayo.\nSaaxafadda ayaa loo diiday in lala wadaago weerarka ka dhacay Buulo-guduud, waxaana xaalad kacsanaan laga dareemayaa magaalada Kismaayo.\nWeerarka Buulo-guduud ayaa la sheegay in uu la mid ahaa weeraradii ka dhacay Ceel-Cadde, Janaale iyo Leego oo lagu weerarray ciidamada Kenya, Burundi iyo kuwa Uganda ee ka tirsan AMISOM.\nWeli maamulka Jubbaland kama hadlin weerarka ka dhacay Buulo-Guduud.\nposted on Sunday, September 3rd, 17


Calaamadaha iyo Xarfaha kala duwan ➡ Calaamadaha beddelka iyo Xarfaha kala duwan\nWaraaqo iyo astaamo kala duwan\nCalaamado iyo xarfo kala duwan. para curiyaan noocyo cusub - Instagram, fur qalabka, qor ama dhaji mawduucaaga, ku eeg qaabab kala duwan, nuqul ka soo qaad qoraallada aad rabto oo qoraalka ku dheji Instagram, Facebook, Twitter, Youtube, WhatsApp, Twitch, TikTok ama shabakad kasta oo bulsho. Waxaa jira goobo kale oo iyaguna bixiya adeegga.\nIyadoo ay taasi jirto, waxaa jira codsiyo dhinac saddexaad ah kuwaas oo bixiya ikhtiyaarrada isticmaaleyaasha si ay ugu dhajiyaan ilo kale. Nagala soco inaad waxbadan ka ogaato bedelkan oo aad barato sida loo sameeyo adeegso xarfo ka dhigaya daabacaadaada mid soo jiidasho leh, xaaladan oo kale calaamado iyo xarfo kala duwan.\nCalaamado iyo xarfo kala duwan. Haddii aad rabto fursado dheeraad ah oo ku saabsan qoraalka qurxinta, kaliya dhagsii "ku dheji noocyo badan". Ikhtiyaarrada halkan ka muuqda ayaa ah kuwo aan kala sooc lahayn, xoogaa ka dhaqaaqaya heerka iyo isku-darka kheyraadka aan wax yar ka dhexeyn, emojis iyo astaamo.\n[Calaamado iyo xarfo kala duwan] ➡ Sidee loo adeegsadaa font-ka gaarka ah?\n- Calaamado iyo xarfo kala duwan. Waxaa soo baxday in ay jirto hab lagu daro xarfo habaysan oo dhab ahaantii ah jilayaal gaar ah, iyo waliba emojis iyo astaamo kale. Ficil ahaan, waxay u muuqdaan sida xarfaha caadiga ah, laakiin farsamo ahaan ayaa loo yaqaan Jilayaasha Unicode\nCalaamado iyo xarfo kala duwan. Iyaga oo madadaalo ah sida ay u yihiin, in badan oo iyaga la xidho waxay siin kartaa aragti ah in koontadaadu ay tahay mid caadi ah.\nCalaamado iyo xarfo kala duwan. Waxaan ku bari doonaa talaabo talaabo, dhammaan goobaha mawduucan waxay raacaan hawlgal isku mid ah. Sidaa darteed, waa suurtagal in la doorto mid kasta oo iyaga ka mid ah, iyo kala duwanaanshaha la xiriira heerarka ayaa yaraan doona.\nCalaamado iyo xarfo kala duwan. Xusuusnow inay jiri karto xoogaa dabeecadaha iswaafajin la'aanta dabeecadda Unicode. Sidaas darteed, hubi in gabalku u muuqdo sidii la filayey Haddayna sidaas tahay, u hagaaji si aanad uga yaabin kuwa raacsan.\n❤ Calaamado iyo xarfo kala duwan\nCalaamado iyo xarfo kala duwan. Weligaa ma la yaabtay sida isticmaalayaashu isugu daraan soo bandhigay ilaha shabakadaha bulshada? Haddii aad wax weydiisay Instagram, Twitter, Fb, WhatsApp ama Tik Tok iyo kuwa kale, waad ogtahay inaadan ikhtiyaarro badan haysan marka ay timaado u habeynta xarfaha tan iyo markii la qoray taariikh nololeedka, faallooyinka, qoraalka, iwm waxay leeyihiin font horena.\nMa jiraan wax ikhtiyaarro ah oo aad u habeyn karto oo aad wax uga beddeli karto iyaga oo ka dhigaya kuwo aad u qurux badan oo xiisa leh, sida waafaqsan danahaaga iska nasato! Waxaad weli isticmaali kartaa calaamado iyo xarfo kala duwan hab wanaagsan oo soo jiidasho leh iyada oo loo marayo tan matoor.\n🚀 Calaamado iyo xarfo kala duwan, xarfo iyo wejiyo kala duwan\nIsticmaal calaamado iyo xarfo kala duwan. Ma sameyn kartaa font, typefaces, xarfaha, jilayaasha iyo astaamaha gaar u ah cinwaanadaada warbaahinta bulshada.\n🎯 Calaamado iyo xarfo kala duwan si loo koobiyo oo la dhejiyo\nCalaamado iyo xarfo kala duwan si loo koobiyo oo lagu dhejiyo. Waxaan ku soo gabagabeyn karnaa in beddelka xarafka runti aadan helin xarfaha naftooda, illaa iyo inta ay yihiin jilayaasha Unicode.\n✍ Calaamadaha iyo beddelayaasha xarfaha kala duwan\nMarkaa koronto-dhaliyahan Calaamadaha iyo xarfaha kala duwan ma abuuraan xarfaha, isticmaal Calaamadaha Unicode taas oo aad ku isticmaali karto Instagram, Twitter, Pinterest, Facebook, Tumblr, Whatsapp, TikTok...\nGenerator 🔥 Calaamadaha iyo xarfaha kala duwan\n1 [Calaamado iyo xarfo kala duwan] ➡ Sidee loo adeegsadaa font-ka gaarka ah?\n3 ❤ Calaamado iyo xarfo kala duwan\n4 🚀 Calaamado iyo xarfo kala duwan, xarfo iyo wejiyo kala duwan\n5 🎯 Calaamado iyo xarfo kala duwan si loo koobiyo oo la dhejiyo\n6 ✍ Calaamadaha iyo beddelayaasha xarfaha kala duwan\n7 Generator 🔥 Calaamadaha iyo xarfaha kala duwan